Pajenn:Perrot - Bue ar Zent.djvu/505 - Wikimammenn\nPajenn:Perrot - Bue ar Zent.djvu/505\nchapel warnezan. En diou wech e roas an urziou da bemp beleg ha da dri avieler, hag e sakras c’houec’h eskob.\nAnaklet a oa eta bepred ar mesaër mat ha karantezus a ziwalle e bobl diouz ar baganed hag a gase aneze d’ar peuri dru ; bezan e oe gwir diskib an Ebestel, hag evel an holl Ebestel, (nemet sant Yan hag a veve c’hoaz neuze), e varvas dre ar verzerenti, er bla 91, er mare ma oa an impalaer Domisian o ren ar rouantelez.\n« Daou seurt tud o deus ezom da gommunian alïes : ar re a zo dija santel, krenv ha yac’h, gant aon da goll o zantelez, o nerz hag o yec’hed ; hag ar re n’int ket c’hoaz santel awalc’h, pe a zo c’hoaz dinerz ha klanv, evit dont da vezan santel, krenv ha yac’h evel ar re gentan. »\nSant Fransez Asiz a lavare eun devez, en eur huanadi : « Ma c’hellfen, da vihanan, kaout eun ene evit kompren ma hini ! » Ar pez a glaske a ’n em gavas. Er bla 1221, en Bagnarea, en Toskan, Yan Fidenza ha Mari Ritelli o devoe eur mab hanvet Yan, evel e dad. D’e bevar bla, e oe dare d’ezan mervel. E vamm vat a redas, en eur ouelan, da gaout sant Fransez, hag a bedas anezan da zovetât he c’hrouadur : « Ma selaou Doue ac’hanon, emezi da Fransez, e karfen e welet o vont en hoc’h Urz. » Ar bugel a bareas hag ar zant a deuas d’e welet da Vagnarea. Raktal m’en em gavas dirakan, e vriataas anezan gant teneredigez, hag ouz e zevel etrezek an nenv, e lavaras : « O buona ventura : o pebez kavaden vat ! »\nFransez en devoa kavet an ine a c’houlenne digant Doue, evit kompren mennoziou santel e galon.\nEvel a lavare eun doktor : « An eil Eli en devoa kavet e Elize. » Diwar neuze, Yan ne oe grêt mui nemet Bonavantur anezan.\nDre ma kreske en oad, e teske, en eur c’hoari, holl skianchou ar bed. Ma oa kaer a zremm, e ene dinam a oa c’hoaz kalz kaeroc’h. Da zaou vla warn-ugent, evit ober\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/505&oldid=140783 »


Medousa - Wikipedia\n(Adkaset eus Meduza)\nPenn Medousa, gant Peter Paul Rubens.\nMedousa(Μέδουσα /Médousa e gregach, diwar μέδω médô, « reiñ urzhioù, ren »), anvet ivez Gorgo, a oa unan eus ar Gorgoned e mitologiezh Henc'hres, an hini nemeti a c'halled lazhañ. Un euzhvil ktonek e oa, merc'h da Forkos ha Keto. Ar skrivagner Hyginus, (Fabulae, 151) a laka ur remzi ouzhpenn hag a ro da Vedousa tud ktonek all. Sellet war-eeun ouzh he daoulagad a dro ar sellerien e maen. Dibennet e oa erziwezh gant Perseüs, a implijas e benn evel arm da c'houde a-raok er reiñ d'an doueez Athena a lakaas anezhañ war he skoed. En Henamzer glasel e veze implijet skeudenn penn Medousa e skeudennoù da argas an dichañs anvet Gorgoneion.\n1 Mojenn Medousa\nMojenn Medousa[kemmañ | kemmañ ar vammenn]\nTaolennet e veze ar Gorgoned evel merc'hed yaouank, alies gant eskell ha dent hir, ha naeron bev e-lec'h blev. Hervez Ovidius (Metamorfozoù), ne oa an hevelep blev nemet gant Medousa. Poz dezhañ, Poseidon, dedennet gant liv alaouret blev ar c'horgon-se, en doa c'hoariet ar bouteg ganti e templ Athena hag homañ he doa roet an neuz-se d'ar plac'h abalamour d'he c'hastizañ rak an taol disakr.\nGoulenn a reas Polidektes gant Perseüs dibennañ anezhi. Perseüs a implijas diabarzh e skoed evel melezour kuit da vezañ troet e maen gant daoulagad Medousa, hag armet gant ur c'hleze profet gant Hermes, a droc'has penn an euzhvil. Eus ar gwad a strinkas eus he gouzoug e tiflukas C'hrysaor ha Pegasos, engehentet o-daou gant Poseidon. Perseüs a brofas penn ar C'horgon, ar "Gorgoneion" da Athena. Kinklañ a reas he skoed, an aigis, gantañ ha mirout a reas e c'halloud spontus.\nHervez stummoù zo eus ar vojenn, gwad tennet diouzh kostez dehoù ur c'horgon a c'halle lakaat unan da sevel a varv da vev, e-skoaz an hini tennet diouzh he c'hostez kleiz a oa un ampoezon marvus ha prim ken-ha-ken. Lavaret e vez ivez e resevas Herakles ur rodellad vlev Medousa (dezhi ar memes perzhioù hag he fenn) digant Athena ha ma roas anezhi da Sterope, merc'h ar roue Kefeüs, da wareziñ Tegea a-enep an argadegoù.\nPaosanias ar beajour a zanevell ur stumm evemerat eus ar vojenn. Hervezañ e oa Medousa ur rouanez a oa pignet war an tron goude marv he zad hag a rene he sujidi e-kichen lenn Triton, e Henlibia. Lazhet e vije bet e-doug an noz e-pad ur brezel a-enep Perseüs, ur priñs eus Peloponnesos.\nPerseüs a dro e benn da lazhañ Medousa, pithos e giz ar Reter gant bosoù, war-dro 660 kent J.-K., Mirdi al Louvre.\nKavet eo bet ar c'hentañ skeudennoù eus mojenn Medousa war daou b-pithos eus Boiotia (Louvre CA 795 ha CA 937) ha war un añforenn c'houzougek rakattikek (mirdi Eleusis), savet o-zri en eil kart eus ar VIIvet kantved kt JK. War ar re gentañ ez eo taolennet Medousa evel un den-marc'h parez, war-nes bezañ dibennet gant Perseüs a dro e benn kuit da vezañ troet e maen. War añforenn Eleusis emañ Medousa en he gourvez, dibennet e-mesk ar bokedoù ; he c'hoarezed, dezhe stumm tud gant pennoù euzhviled, a fell dezhe lammat gant an haroz, met harzet int gant Athena.\nE diwezh ar VIIvet kantved e cheñch skeudenn maskl Medousa (pe gorgoneion) livet gant liverien Korinthos, dindan levezon ar pennoù leon apotropaek (talvezout a reont da virout ouzh ur gwall blanedenn da skeiñ o ferc'henn) : un dremm ront he deus, dezhi pikoloù daoulagad dispourbellet, ur fri togn hag ur barv ; tennañ ha ra alies he zeod. Ar skouer vrudetañ zo un asiedenn eus Attika savet gant Lydos ha miret er Staatliche Antikensammlungen e München (Inv. 8760). Taolennet e vez alies ar gorgoneion war ar skoedoù el livadennoù a weler war prierezh Attika. Er penn kentañ e c'halle kinklañ skoed forzh peseurt brezelour. Adalek kreiz ar Vvet kantved kt JK e vez kavet aliesoc'h war podoù-pri hag an delwennoù evel kinkladur aigis Athena. Ouzhpenn-se e koll penn Medousa he neuz spouronus. Diwar neuze ez eo penn ur dekenn yaouank. Ne chom eus an euzhvil nemet an naeron en he fennad blev.\nE-touez an taolennadurioù nevesañ emañ hini ar skoed livet gant Caravaggio, miret e Mirdi an Ofisoù, peotramant delwenn Bernin miret e Mirdi ar C'hapitol.\n↑ Hervez Hesiodos en Theogonia, p 270, hag hervez ar Pseudo-Apollodoros, Bibliotheke, 1.10.\n↑ Hervezañ e vefe merc'h d'ar ramz Tyfon ha da Ec'hidna pe da C'horgon ha Neptunus ... "\n↑ Bullfinch, Thomas. Bulfinch Mythology - Age of Fable - Stories of Gods & Heroes. Kavet : 2007-09-07. “...Hag en ur dreiñ e benn e savas penn Medousa gant e zorn. Atlas, hag holl e dud, a oa troet e maen.”\n↑ Deskrivadur Bro-C'hres(II, 21, 5).\n↑ Gantz op. cit., p. 304 ; Thomas H. Carpenter (troid. (fr) Christian-Martin Diebold), Les Mythes dans l'art grec [« Art and Myth in Ancient Greece »], Paris, Thames & Hudson, dast. « L'Univers de l'art », 1997 (éd. orig. 1991) (ISBN 2-87811-136-2), p. 104.\nAdtapet diwar « https://br.wikipedia.org/w/index.php?title=Medousa&oldid=1768650 »\nKemmoù diwezhañ degaset d'ar bajenn-mañ d'an 8 Gwe 2017, da 08:47.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Simon Harris) (KildareStreet.com)\nResults 1-20 of 842,071 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Simon Harris)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Simon Harris)


Piero della Francesca pe Piero di Benedetto de Franceschi pe Pietro Borghese, ganet entre 1412 ha 1420 en Borgo San Sepolcro (hiriv Sansepolcro) en Toskana ha marvet eno ivez d'an 12 a viz Here 1492, zo ul livour ha matematikour italian eus ar c'h-Quattrocento (xve kantved italian).\nMard eo gwelet hiriv evel ul livour dreist-holl e oa ken anavezet all evel mentoniour ha matematikour, mestr ar pellweladoù hag ar ventoniezh euklidek. Un den a-bouez en istor an Azginivelezh italian eo bet Piero. Bez ez eo unan eus eil remzi alivourien humanourien.\nLevezonet bras e voe gant Azginivelezh Norzhitalia, ha skolioù Ferrara ha Venezia peurgetket. Piero della Francesca ha Melozzo da Forlì a oa daou vestr meur ar xvvet kantved, hag anavezet o ampartiz gant Giorgio Vasari ha Luca Pacioli.\nDivdaolenn dug Urbino\nMojenn ar Groaz Santel e San Francesco ad Arezzo.\nMojenn ar Groaz Santel (munudenn).\nYann o vadeziñ Jezuz er Jourdan\nSant Jerom gant ur manac'h\nPoltredoù Battista Sforza ha Federico da Montefeltro.\nYann o vadeziñ Jezuz er Jourdan. Eoullivadur war goad.\nSan Girolamo ha Girolamo Amadi (c. 1450=\nPoltred Sigismondo Pandolfo Malatesta\nAdtapet diwar « https://br.wikipedia.org/w/index.php?title=Piero_della_Francesca&oldid=1935620 »\nKemmoù diwezhañ degaset d'ar bajenn-mañ d'an 6 Gen 2022, da 21:32.


yaouankizoù - Wikeriadur\nSavet diwar an anv-kadarn yaouankiz hag an dibenn-ger -où\nFurm lies an anv-kadarn yaouankiz ; an dud yaouank\nUnan eus reolennoù ar gouent a gemenne e vije fiziet er yaouankizoù-se, [...]. — (Youenn Drezen, Sizhun ar Breur Arturo, Al Liamm, 1971, p. 21.)\nMet marteze ez eus bet ivez re a yaouankizoù o c'henaouegiñ en-dro d'an diavezidi, sigaretennoù saoz en o beg ha leun o godelloù. — (Abeozen, Pirc'hirin Kala-Goañv, Al Liamm, eil emb. 1986, p. 30.)\nAet e oa ar yaouankizoù 'kostez Koad an Neved pe Koad an Dug ha sammet ganto war karr un traktour ur gaer a faouenn, tonket da chom war al leurgêr betek gouel Yann e dibenn miz Mezheven. — (Youenn Kervalan, Dremmoù Arrasate, Embannadurioù Al Lanv, 2009, p. 36.)\nPignat a reas betek ar Ru Siam, a oa leun a bourmenerien, yaouankizoù e-leizh, a vagadoù, pe daou-ha-daou, brec'h-ouzh-brec'h. — (Roparz Hemon, Viktor ha Petronilh, Al Liamm, niv. 387, Gouere - Eost 2011, p. 61.)\ngalleg : jeunes gens (fr)\nAdtapet diwar « https://br.wiktionary.org/w/index.php?title=yaouankizoù&oldid=212841 »\nKemmoù diwezhañ degaset d'ar bajenn-mañ d'an 15 Du 2015, da 09:51.


Lavaret e veze gant he mamm-gozh ez a ar c'hanaouennoù da vezañ huanadoù pa int disoñjet. Neuze, evit kaout soñj eus int he deus graet Annie Ebrel un arvest.\nHa n'he doa dinac'het netra he mamm pa e oa bet gwelet Kan ar Huanadoù ganti pa e oa bet krouet e 2014 e Brest. «Mat eo –he doa lavaret d'he merc'h- Lavar a rez nemet ar wirionez!»\nUr wirionez hag a gaoz eus plac'h bihan ar C'hreiz Breizh he deus desket brezhoneg o kanañ kan ha diskan met ivez «kas pep hini d'e eñvorioù en-dro» e vez soñjet gant Annie Ebrel.\nE-barzh he «c'hazetenn sonerezh privez» hag a oa bet skrivet evit enoriñ he re e ro ar ganerez plijadur «adkavout tammoù ar vugaleaj» d'an holl.\nGanet eo bet ar mennoz e 2005 e marv tad Annie Ebrel e lec'h bennak an douar Breizh tro-dro Lohuec e kanton Kallag. Eno he deus kresket ar plac'h bihan gant he zud-kozh peizanted. O kontañ marv e zad e lavar "Evit an holl ez vez un a-raok hag ur goude e-pad ar mareoù-mañ. C'hoant em boa kontañ an istor-mañ e lec'h en doa ur roll peurbouezus ha kontañ an istor-mañ hag a zo ma hini met ivez o hini e oa evidon ur bri brav da zougen d'ar re gant piv e oa bet roet kement din!"\nC'hoariet ar sizhun tremenet e Opera Roazhon e tremen he arvest evel ur barzhoneg hir. A-benn-a-fin e vez kaozeet dreist-holl diwar-benn he div vamm-gozh gant Annie Ebrel; an hini hag he doa aozet an nozvezh kentañ e lec'h e oa bet kanet e public ganti, dirak an amezegoù, hag an hini hag he deus lakaet kanaouennoù gwechall da strinkañ eus foñs he memor bloavezhioù diwezatoc'h.\n«Skrivet e oa bet un destenn diwar-benn ma zad gant Pierre Guillois (kenoberour ha lerenner an arvest) ha me –a lavar a ganerez- met un tamm re... from e oa.» Gwir eo n'eus ket gwelata ebet e-barzh an istor-mañ; d'ar c'hontrol eo gant kalz prudañs e vez kontet he memorioù bravaet gant ul leurennaozañ kempennet e genedelouriezh gant ar verc'h yaouank.\n«Desket em eus ar c'han gant ar c'hlevet hag an drevezerezh»\nMa e vez kanet –ha kontet- hiriv he c'hrennoad en ur mesklañ-kaer galleg ha brezhoneg a ra Annie Ebrel perzh eus ar remziad he deus desket yezh he hendadoù diwezhat.\n«Hiriv eo ur yezh a gomzan bemdez –a lavar- met a-benn-a-fin ne oa ket bet desket brezhoneg pa oamp bihan gant ma c'hoar ha me peogwir ne oa ket kustumet ken treuskas ar yezh-mañ war eeun.» An dud a ra perzh eus ar remziad da biv e oa bet displeget e oa gweloc'h komz galleg! Neuze memes ma e veze komzet e brezhoneg etrezo e veze komzet e galleg gant o merc'hed. "Tro-hon-dro e veze tremenet etre an div yezh en ur mod aes-tre gant an dud –he deus soñj Anni Ebrel- ha ni ar vugale hon eus kresket e-kreiz. Ne veze ket komzet brezhoneg ganin met kompren a raen. Goude e oa ret just ur striv spered bihan hag ur c'hoant bras evit lakaat ar gerioù anavezet dija da vont betek ar beg. Evidon ne oa ket bet re ziaes."\nHe skor kentañ e oa ar c'han ha goude e oa ar studioù el lise da gentañ hag er skol-veur d'an eil el lec'h he deus bet Annie Ebrel ur mestroniezh war ar brezhoneg. Komz brezhoneg eo «dihuniñ santimantoù kreñv ha soñjoù brav-kenañ» eviti.\nPinvidikaet gant an hengoun sevenadurel-mañ eo bet da zizoleiñ sonerezhioù ar bed. "Desket em eus ar c'han er memes mod eget ar re a gane a-raozon –a lavar Annie Ebrel- dre ar c'hlevet hag an drevezerezh. Emzeskad on. Kroget em eus gant ar c'han hengounel, ar sonennoù ha goude eo deuet amzer an emgavioù hag o deus kaset ac'hanon e lec'hioù bennak all met ivez en ul live sonerezh all hag o deus digoret dremmwelioù nevez din."\n«Bezañ eoriet benn-da-benn ha ket kaout aon rak ar pezh a zo disheñvel»\nAbaoe tregont vloaz e vez desket ganti levezonoù disheñvel hag a vez adkavet e-barzh ar sonerezh a eil «Kan ar huanadoù». Pell eus ar bombard e vez dañset ar c'havotenn war leurenn ganti war lusk ar c'hitar hag ar zarb, e mod-se e ro soñj en-dro e veze kanet a-cappella e Kreiz Breizh gwechall.\nMa e ra grizioù he istor e Breizh eo sur Annie Ebrel e c'hall en em ezporzhiañ mat-tre. Gwir eo e oa bet kanet e Pariz ganti. «D'am soñj e kas pep hini d'e eñvorioù en-dro, reiñ a ra soñj e tammoù o pugaleaj dezho pa e veze bet da welet o tud-kozh ganto -a lavar- N'eus ket pell e oa bet lavaret din gant ur gendirvez din: «ar pezh a gontez amañ eo bet bevet en ur mod all ganin».\n«Labourioù an douar, eñvorioù ar sentadennoù, ar blazioù eo istor ur bern tud eus ar maez. An argezh eo ar memes n'eus forzh ma omp eus Breizh, Euskadi pe Norzh Afrika!»\nA-benn-a-fin eo un istor treuzkas a gaoz d'an holl. Hag eo nemet goude bezañ pellaet diouzh he douar genidiz e oa bet Annie Ebrel kat da skrivañ. «Bezañ kat da vont en ul lec'h bennak all eo bet peurbouezus evit digeriñ stern ar possubl -a breder bremañ- evit bezañ eoriet penn-da-benn, gouzout eus pelec'h omp hag er memes amzer ket kaout aon rak ar pezh a zo disheñvel!»\nTraduction Manon Langlois\nEvit mont pelloc'h:\nEvit gouzout muioc'h diwar-benn kan ha diskan he klevet mouezh Annie Ebrel met iver klevet anezhi kontañ e istor: video an abadenn «Tud Breizh» a zo bet sevenet e 2005 gant Matthieu Marin war lec'hienn ofisiel Annie Ebrel.\nEvit gwelet Kan ar Huanadoù war leurenn e Breizh, emgav d'ar 7 a viz Du 2015 e Montroulez.Ur vec'h a oar eus pelec'h eo\nLire l'article en français : Une femme qui sait d'où elle vient\nRussie Islam Université Dieu Portraits Homme Octobre rose Religion Region PMA Chroniques du 8 mars 2022 Viol Inceste Morbihan Habitat adolescence Documentaire Chroniques du 8 mars 2018 Migrations Economie\nUr c'halvidigezh tredanerez


Diforc'hioù etre adstummoù "Galated" - Wikipedia\nDiforc'hioù etre adstummoù "Galated"\nStumm eus an 4 Gen 2007 da 19:25\n31 okted ouzhpennet , 13 vloaz zo\nAstenn war ar galateg\nStumm eus an 4 Gen 2007 da 17:51 (kemmañ)\n(Astenn war ar galateg)\nStumm eus an 4 Gen 2007 da 19:25 (kemmañ) (dizober)\n==Framm politikel ar Galated==\nAn tri bobl a zo an '''[[Tektosaged]]''' o doa Ankira evel kêr-benn ([[Ankara]] hiziv), an '''[[Tolistobogied]]''' o doa teir [[keoded|geoded]] pennañ, [[Pessinos]], [[Gordion]] ha Tolistotoka hag an '''[[Trokmed]]''' dezho ar geoded [[Tavion]] hag Ekkobriga. [[Renet]] e oa pep pobl gant ur pederbeli (tri benn bras evit gwir) : ur penn, ur [[barner]] (''dikastes'') hag ur [[jeneral]] gant daou [[ofiser]] (''stratophylax'' ha ''hypostratophylax'').\nUr [[kevredad|c'hevredad]] riezoù brezelour dindan ur [[brientinelezh]] milour e veze Kumuniezh ar Galated. Hervez [[Strabo]], ar" bederveliourien" (''tetrarc'hontes'') ha 300 ezel ar C'huzul en em vode en ul lec'h digor, nepell diouzh Ankara, anvet ''Drunemeton'' ("Neved an drouized" marteze, sell [[Nemeton]]). El lec'h sakr-se, aneved, e veze dalc'het al [[lezvarn kastiz]] gant an 300 kuzulier evel barnerien hag eno e veze graet an aferioù. Tennañ e reent splet eus ar [[sevel-loened]], met e sachent muioc'h a binvidigezhioù eus an ergerzhadegoù, ar preizhata hag [[arc'hant]] an [[daspren]]où . Brudet e vezent evit bezañ [[goprsoudard]]ed taer ha kriz. Kemeret o deus perzh e [[brezel]]ioù diehan e veze e [[Azia-Vihannañ]] ha ne oent ket plijet pa kouezhjod dindan ren [[Mitridates]], roue ar Pont.\nAloubet eo bet Galatia gant Roma e - 189, lakaet dindan statud ur [[proviñs Galatia|proviñs]] e - 64 ha staget ouzh an [[impalaeriezh roman]] e - 25. Asantet o deus mat bezañ enkorfed er riez roman hag e vez anavezet darn buhez an impalaer Aogust diwar [[enskrivadur]]ioù war un templ nepell diouzh Ankara. E penn an [[hoalad kristen]] e vez degaset ar [[kristeniezh|relijion kristen]] ha savet un aozadur, iliz Galatia ha Saul Tarsia, deuet da vezañ an [[sant Paol (abostol)|abostol sant Paol]], a skrivas dezhi ul [[lizher]] a gaver er [[Nevez testamant]] hiziv ([[Lizher d'ar Galated]]).\nAnv ez eus e oberennoù [[klasoù|skrivagnerien klasel]] zo eus ar yezh komzet gant ar Galated hag a seblant bezañ bet ur rann eus hini ar Galianed, rak e skrive [[sant Yerom]] (347-420) e komze ar Galated ar galian c'hoazh hag e oa o yezh heñvel ouzh hini tud [[Trever]] ([[Alamagn]] hiziv).\nMeur a anv galat a zo galian e furm, met e reent gant titloù gresianeg pa veze meur a gresian o chom en o bro. War-dro 120 termen a zo bet kavet pe el lennegezlennegezh ar c'hlasoù pe en enskrivadurioù. An darn-vuiañ a zo anvioù-tud. Sell ouzh ar pennad war ar [[galateg]].\nAdtapet diwar « https://br.wikipedia.org/wiki/Dibar:MobileDiff/105831 »


Scùir a batiantet - Wikimammenn\nScùir a batiantet\n1831 (p. 212-229)\n◄ Hymneu er seih Office Scùir a batiantet En Te Deum, Cannen joyus ►\nSCUIR A BATIANTET\nÉr Hroezieu e arrihue guenemb aberh Doué, hac e zou forh pourfitabl d’er Verdér ha Hoerezet ag en drivet-Urh a Benigen.\nEL m’hum gav liès mat berdér ha hoéreset ag en drivet-Urh a benigen poéniet bras ha gùéhavé découraget guet pep sort croézieu ha tantationeu, pé rac haval guet-ai n’en dint quet goulennet guet Doué d’er stad-cé, pé rac mé mant brutellet guet tantationeu lous, pé rac ma ou dès eah a ou dout nécessité quênt merhuel, é ma pourfitabl discoein dehai penaus en hènt ag-er benigen, ou dès queméret publiquemant, hac en hènt ag er groéz e zou ur memb tra ; ha pihue-benac e vou fidel de guêrhet ehan dré en hènt a benigen, e éel bout ingorto mat a gavouet én ou hilleih a groézieu ; ha mar bai fidel d’ou douguein ha de drugairécat en Eutru Doué, Doué ou hresquou dehou revé er vrastet ag é gourage, eit cresquein é vérit hac é recompance.\nÉ mesq paud a exampleu e gavér scrihuet é buhé er Sænt, ne gonzein meit a hani santés Therès, pedost èl mé ma scrihuet én achemant ag ul livr en dès groeit en Eutru santel Boudon, Archidiacr a Evreux. El livr-zé e zou titret Hènt er Groéz.\nBout-zou croézieu vihan, ré creis ha ré vras : er-ré vihan n’en dint meit commancet, er-ré creis e zou déja labouret mat, mæs er-ré vrassan e zou achihuet. N’en dé quet stanc er-ré vrassan, a balamort ne sentér quet assès doh er græce péhani hun pousse, ne héliér quet dessinieu en Eutru Doué arnamb, ma vér lâche ha décourage, n’estimér quet assès donézon en Eutru Doué, ma vér ingrat, ma vanquér ag en trugairécat, ag er mêlein, ag er hârein, én ur chongeal ne véritamb quet en hinour hac er græce e ra Doué demb doh hun zrettein èl é vugalé hac èl é amiet brassan.\nDamb, mem berdér ha hoéreset queih, de uélet un exampl ag er hroézieu brassan é santés Therès. Eit expliquein poénieu bras er Santés-zé é rinquehér ul livr bras ; mæs doh er péhic e larein, chonget ha comprenet, mar câret, er péh e vehai rai hir de laret ; sellet en nean, en doar, en ihuern, en Eutru Doué, er Uériés beniguet, en Ælet, er Sænt, en dut vad hac er-ré fal hac er goal-speret, é sehuel ol d’un taul eit achihuein hac aleigein de santés Therès ur groéz é péhani n’en dès manquet nitra. Biscoah croéz n'en dé bet aleiget guet quement a vechérerion na guet mechérerion quen habil. En danné ag er groéz-cé e zou quement tache e zou én hé horf ; hé ol squêndeu naturel, hé inean, chongeu, desirieu ha mémoër ; er péh hé sel é madeu er horf, é madeu en doar, é madeu en inean, é peb sort plijadur, coutantemant hac hinour, ér madeu spirituel ha surnaturel ; én ur guir, quement-tra e gâr gùellan er Sænt hac er béherion, serviterion Doué ha serviterion er bed, bugalé Jésus-Chrouist ha bugalé Adam, en dès, dré volanté en Eutru Doué, cherviget de groéz dehi. Mar dé quement poén e andurér eit Doué, èl quement a ziamant e chervige d’hinourein hun hroézieu, èl ma lar er Santés-zé, hinouraplet, luguernusset é bet hé hani ! Mæs, allas ! martezé mara hunan dècourage e gavou er groéz-cé rai splan eit bout sellet guet deulegat pléguet liessan trema en doar, hac e larou ne fal quet dehai er sort croézieu-zé. En Eutru Doué neoah n’ou ra meit d’é amiet brassan, ha dén ne ouair gùel eit-ou er péh é zou pourfitaplan demb. Er Scritur sacret e oulen mèn é vou cavet er voéz crihue ha courajus, hac e lar é téliér quemér quement a boén eit hé havouet, èl e guemér un trafiquour e ya de glasq marhadoureah précius d’er horn pellan ag ér béd. Pihue ne gredou gùélet er voéz crihue ha courajus-cé, a pe sellou santés Therès é touguein quer pêl amzér, ha quer courajus, ur groéz quer ponnér ha quer general èl hé hani ? Hac èl quênt perpet occupet é obér pénigenneu calet a nehi hé hunan, é labourat hemb cesse hac a guement mod e oai eit hé salvedigueah ha salvedigueah hé nessan.\nCorf er Santés-men ne oai meit ur groéz. Hi en dès merchet én hé livreu ne oai meit drougueu calet a drebi lein hé fèn bet semelleu hé zreit : chetui déja danné d’ur groéz vad, hac é vezai bet bihan peb-hunan ag en drougueu-zé, a balamort d’en nivér e oai a nehai. Mæs hi e zisclér hi-hunan é hoent quen hegué ha quer calet, ma credai mara-hunan hé oai arraget. Int hé mirai a guemér repoz erbet na d’en dé, na de noz groeit eit reposein. Deit é oai de vout quer séh ha quer losquet, ma hum laquas hé goahiat de grisein ; hanal oai guet-hi e oai dilerhet ol hé esquern. En dra-zé e yai gùéhavé bet ha lemel hé santimant mat guet-hi ; quement-cé e badas ur uéh durand puar dé. Credet e oai bet memb marhue ha laqueit ar en triquetteu, hac eit cresquein hé hroéz, en Eutru Doué e bermettas ma oai bet laqueit er piletteu é tal d’hi quen dijauge ma tivirai tout er hoër ar hé deulegat hac e laquas èl-cé ur siel ar nehai. Mara-uéh aral hé oai èl unan e daguér ; dén n’ellai touchein doh t’hi. Mar goulennet ha en drougueu-zé en doai padet pêl-amzér, hi e zou bet tri blai frædet, ha uguênt vlai perpet é turel a ziar hé halon.\nHi e lar, én huèhvet demeurance ag er hastel intérior, penaus é hanàu hunan-benac n’en dès quet treménet dé erbet hemb drougueu, hac e andur a guement sort-zou : a nehi hé hunan é conz. Remerquet erhat er guir-zé : hac e andur a guement sort-zou. Ne gredet quet é oai hé chonge hé zrompai ; merchet-é ér chapistr deu-ha-tregont é larai er védecinerion en doai d’andur en drougueu horriplan e ellér gùélet ar en doar. Er Santés-men, pêl doh gueuïér, doh er vanité ha vantereah, guet ur gourage drest en ol poénieu, ha drest hé sort, é assur ne oai meit Doué e ouyai en drougueu bras hé dès anduret én hé horf.\nMæs mar en dès cherviget hé horf ha quement tache a hé horf d’aleigein ur groéz dehi, hé speret en dès hoah cherviget gùel. Quement èl mé ma noploh er speret eit er horf, quement aral é ma excellantoh croézieu er speret eit ré er horf. En Eutru Doué en doai casset hé speret èl én un déserh durand ul lod hir a hé buhé, hemb lezel de gouéh ar nehou na glàu na gloéh en Nean. Haval oai doh motenneu gelboé, séh ha losquet. Hi e santai én drespet dehi un dristé hemb par, ha ne ouyai mèn monet guet er boén e oai én hé halon. Ag en Nean, en Eutru Doué ne rai dehi meit croézieu, durand ne gavai meit croézieu guet quement tra e zou ar en doar. Crucefiet e oai én hé horf, crucefiet e oai én hé spèret. Mar fal deoh gout péh sort croézieu e andurai én hé speret, dalhet chonge ag er péh e lar hi-memb a groézieu hé horf, penaus ne oai meit Doué e ouyai en drougueu bras hé dés anduret én hé horf. Ha neoah drougueu er horf e zou hilleih æssoh de uélet ha de hanàuein eit poénieu er speret. Hi e lar én huéhvet demeurance ag er hastel intérior, n’en dès quet léh d’expliquein tourmanteu hé speret. Ur uéh laret, hi e assur n’éel quet ou homparagein doh nitra nameit doh poénieu en ihuern. O men Doué ! admiraplet oh hui én hou Sænt ! Berret conzeu ! Guet a chongeu e éellér tennein a ziar nehai ! Ur Santés quen habil èl santés Therès ne gav nitra haval de boénieu hé speret, nameit poénieu en ihuern, hac e zisclér n’éel quet ou expliquein na gobér ou hanàuein.\nMæs, e larehet-hui deign, er græceu admirabl ha drest ordinær e rai Doué dehi, e zeliai hé honsolein bras é mesq hé foénieu, quel liès èl ma apparissas dehi hun Salvér, er Uériès Vari, en Ælet hac er Sænt. Gùir-é é oai capabl quement-cé de gonsolein ; mæs é creis er poénieu horribl e andurai, èl er-ré e arrihuas guet-hi en dé ma oai établisset hé hettan couvant, ne uélai nitra a vad, n’ellai quet chongeal é nitra a vad, nac ér græceu hé doai bet, nac én apparissemanteu hé doai gùélet, nac ér péh en doai commandet hun Salvér dehi gobér. Bout oai hoah mui, hé græceu e barissai dehi èl avrinneu ; hi hum gavai én arvar poénius petra gobér doh t’ai ; haval oai guet-hi é oai trompet, hac èl-cé er græceu vras e rai Doué dehi ne chervigeint meit de gresquein hoah hé zourmanteu. Donnet e rai én hé chonge é oai assès bout trompet, hemb bout é clasq trompein er ré-ral.\nPetra e reï er Santés crucefiet-men e mesq quement a boénieu bras ? Mar clasq secour guet Doué, e mé hi ér chapisfr uguênt a hé buhé, en Eutru Doué ne bermet quet ma cavou. Ponnærret ur groéz ! Poénieu quer calet que n’éellér quet ou expliquein na cavouet nitra haval doh t’ai, nameit poénieu en ihuern, revé ma lar hi memb, hemb cavouet secour na soulagemant erbet. A pe fal d’un dén antréein én ou é hunan eit cavouet ur remæd benac, en deulegat hum gav goleit, e mé hi ; en inean n’éel quet chongeal é nitra a vad, na desirein vertu erbet ; er fé e zou èl pe vehai marhue, querclous èl en ol vertuyeu aral. Un dén e gred ne gâr quet mui Doué, ha n’en dès ean jamæs câret, na memb chonget én ou, er hompren hac en esprit e za de vout quen tihouel, ma vér haval doh unan en dès collet é ræson hac é santimant mat. Ne za én esprit meit er péh e éel gobér poén dehou. Mar clasquér gobér oræson ha méditation, ne rér meit cresquein é groéz ha doublein é boénieu.\nEr Santés e assaïai gobér œvreu mat a zianvéz, ha hi e lar ne chervigeint quet de galz a dra eit douçat hé foénieu. A p’hum dennai hé hunan, é oai tourmantet ; a pe zevizai guet en dut, é oai poéniet bras : quer calet oai ar nehi bout é teviz, ma hé doai hoant de anjuliein ha de gannein pouil ne vern de bihue. A p’hum laquai de leinnein livreu mat, ne chervigeint de nitra dehi. A pe gonzai d’hé Hovézerion a hé foénieu, liès ne reint meit hé noéz hac hé huein, ne vern péguement én ou doai laqueit a guênt én ou chonge n’ou devai quet laret nitra dehi. Liès a uéh er honsolationeu e glasqueint rein dehi, én ur laret dehi couragein, hac é oai én hènt mat, ne dosteint quet d’hé halon ha ne chervigeint de nitra dehi, deusto ma sentai just ha pèn-d’er-bèn doh t'ai. Haval oai guet-hi n’hé doai quet expliquet raih assès hé stad dehai, pé n’hé hompreneint quet, pé memb én ou zrompai. Mæs ahoel, e larehet-hui, en Eutru Doué hé hârai, é oai én é græce. Gùir-é quement-cé, mæs en dra-zé ne virai quet doh t’hi a chongeal hé oai abandonnet guet Doué, hé oai anemis dehou, hac édan é gaz, hé oai collet, hemb espérance erbet mui. El ma tostai er gouilieu brassan, é redoublai hé foénieu. Ne gavai consolation erbet na guet en Nean na guet en doar. Ne rai quet mui a gaz ag er mad eit ul lon brutal, salv er gomparage, haval oai guet-hi. Crucefiet e oai én hé horf, én hé speret, én hé chongeu, én hé mémoër, én hé hompren, én oræson, ér méditation, ér vertuyeu, én œvreu mad, é leinnein, hé hunan, guet en dut, hac eit berrat, crucefiet e oai guet quement tra e oai ér bed. En ol treu ag er bed e oai eit-hi er péh mé mant eit er-ré dannet ; anfin crucefiet e oai guet Doué memb. Ol en treu-men e zou tennet ag er chapistr tregont a hé buhé, hac ag en huéhvet demeurance ag er hastel intérior.\nOpen quement-cé, en ol dut en dès cherviget d’aleigein ur groéz dehi, ha de laquat peb-hunan é lod eit hé fonnærrat. En dut a guement stad hac a guement e oai e hum laquai énep dehi, en noblance, er justice, officerion er roué, er goarnour ag er guær é leh ma hé doai sàuet hé hettan couvant. Én delibérationeu ag en ti a guær é oai bet réglet estroh eit ur uéh é vezai bet draillet hé labour. Er bobl, perpet dal hac ardant, e ridai ar hé lerh, hé huai, hac e fallai dehai monet de zraillein abèn hé houvant. Er goarnour a guær e venaçai en devai anfoncet en noreu, ha scarnet pedair orphelinès peur, e zou bet er pedair quettan Leannès a reform er Harmel, èl er-ré ag en Nazareth é Guénet. Ne oai quet hoah assès, en dut a ilis, Menéh, Bêlean, Escobet, el Leannéset a hé Urh, a hé houvant, hé Supérioréset, hé General, hé Hovézerion, hé amiet, ol é mant bet énep dehi.\nMerchet-é én office a hé gouil en hé dès souffret a berh er brincet ag er bed, hac anduret hilleih guet er brincet ag en Ilis. Deusto d’hé modesti, hi e avoué en é doai er greden en doai en Eutru Doué laqueit un Escob, a béhani é conz, de vout perpet énep dehi, eit hé accoursein dôh er batiantet. Hé General en doai laret dehi ag en taul quettan gobér quement a gouvant santel èl hé doai a vlêhuen én hé fèn ; mæs en Eutru Doué e bermettas ma changeas quement goudé, ma tihuennas absolumant doh t’hi a hum vellein a nitra, ha ma ras ur houvant dehi de brison. El-cé haval oai guet-ou ha guet er-ré en doai ean laqueit d’obér en dra-zé, ne oai quet mui possibl de santés Therès gobér nitra. Mæs er hontrér e zou arrihuet, a pè dès, guet hé feuranté hac én drespet d’en ol, sàuet open tregont couvant a santeleah hac a benigen vras. A pe gommanças quettan conz a reform, pé a changemant mad, el Leannéset ag er houvant guet-hi hi huai, hac e larai dehi é rai goab a nehai ; int e fallai dehai hé laquat ér prison. Hé Hovézerion hé noézai terribl, e larai dehi ne rai quet mat gobér quement a antrepreneu, ha ne avançai tam én hènt ag er Baraouis ; a pe gonzai dehai ag er græceu vras e rai en Eutru Doué dehi, el un apparissemant, pé ur hourhemen benac en doai reit hun Salvér dehi, int e larai dehi é oai en diaul hé zrompai ; int e scrihuai dehi lihæreu e rai ur boén vras dehi. A bep-tu é tai dehai aviseu de zihoal doh t’hi. Ol en treu-zé e yas quer pêl, que ne rai santés Therès meit ouilein guet en eah n’hé devai quet mui cavet Covézour erbet en devai fallet dehou hé hovessat. Allas ! emé hi, clasquein e rér consolation guet ur Hovézour, mæs, a p’en dé volanté Doué, ne gavér meit tourmant guet-ou. Hi en doai én ur mod aral ur boén vras a balamort d’hé Directour, en Tad santel Balthazar Alvarès, Jesuistr, péhani e oai hè gùellan ami ha conseil, é uélet péguement é oai huet guet en ol ha gênet bras a gaus dehi. Ne rér quet bihannoh d’en dut a ilis aral e ziscoai caranté doh t’hi, hac e rai aviseu mat dehi. Rac turel e rér ar ou houst en ol drouc e gavér de laret a nehi. Hé amiet memb en dès ponnærreit hé hroéz hemb chongeal er gobér ; lod e gavai de laret ag er peh e rai ; lod e larai é oai carguet a hloriustet ; ré-ral, é oai antettet, rac ne sentai quet doh t’ai. En histoér ag én Urh e lar en doai hé amiet gùellan hum assamblet ha rêglet étré-zé ma vezai bet conjuret èl unan possédet.\nEr Santés crucefiet-men e uélai en ol énep dehi, é laret goahan ma elleint a nehi ; mæs hé brassan poén e oai gùélet en dut vat é sehuel én tu guet er-ré fal a hé divout. Ha ne oai quet conzeu a oab pé a zisprisance ne lareint a nehi ; en eutru Escob santel a Tarrascon, é Spagn, e lar én hé buhé é laquér ar hé houst er péh e ellehèr chongeal loussan ag er merhet corromplet hac hemb doujance Doué. Ha ne oai quet hemp quin ér tabasquic é oal gonzér a nehi, mæs ér ruïeu, ér placenneu public, ér houvandeu, bet ha dirac t’hi ; bet e oai ré hac e zai dré charité de gannein pouil dehi étal er grille ag er parloér.\nÉ unan ag hé voyageu, un dam en doai collet hé fantoufl e laquas én hé chonge ne oai meit unan quen décriet èl Therès, e vai bet capabl d’hé laireah : hi e ras quantité a dauleu ar bén er Santés guet hé fantoufl aral, én ur laret dehi dacor er péh en doai lairet ; m’hou lausq de chongeal péh sort anjulieu e larai dehi. Remerquet é oai hegué bras pèn er Santés guet en drouc calet e oai én hi a guênt. Neoah ne sinas griq. Mollet e oai bet exprès livreu d’hé décriein, eit ma vai bet strêhuet mui ha padet pelloh en décrianceu-zé. A pe dreménai, er merhet aral hé anjuliai ; a pe oai é teviz, mar conzai ag er græceu vras e rai Doué dehi, é larér é oai carguet a orgueil ; mar conzai a hé foénieu, é larér é oai é clasq disquein er-ré habilloh eit-hi ; a pe larai ur gonz benac hemb er pouisein mat, en troér hac en durér a guement tu e oai hac é cavér attàu un drouc benac abarh. Dén ne ouair er goab e oai bet groeit a nehi a pe gommanças conz a reform, pé a changein règl en Urh én un aral hilleih calettoh. El Leannéset ag er houvant guet-hi, er General, hac er Venéh ag en Urh hum guemérai ol doh t’hi ; ha neoah er General e oai unan ag hé amiet, hac en doai bet pêl ur gonfiance vras én hi. Bermen é ouyér assès é oai faus testeu e larai drouc a nehi ; mæs nezé é credér é lareint gùir. É mesq er gantité a bep sort fal dreu e laquér ar hé oust, é larér é cassai guet-hi én henteu damezélet youanc ha tuchentil discomberq.\nO men Doué ! pellet é hou chongeu doh chonge mab-dén ! A pe fal deoh hum chervigein ag en dut eit gobér un oevr cair benac eit hou cloër, hui e fal deoh ma vou groeit é mesq er hroézieu ponnærran, ha ma sàou en ol énep dehou. Rac-cé en antrepreneu e zou agréet ha mélet guet en ol, ne rant quet calz a vad nac a hloër de Zoué. Er goal-speret, a pe uél un dra benac énep dehou, e ra é bossibl eit er parrat pé eit en draillein. Er bed e vou perpet er bed, ha jamæs n’éellou coussandein er-ré e lammou é sujité guet-ou. Mæs, én drespet de bep tra, en Eutru Doué e ra attàu er péh e fal dehou gobér, hac e laqua memb de chervige er péh e rai en diaul hac en dut eit parrat. Er mod-cé é ma bet perdéguet ha strêhuet el lézen a grecheneah ol dré er bed. En dut e chonge é rinquér danné a yoh d’obér quement a gouvandeu èl en dès groeit santés Therès, na hi n’hé doai nitra, neoah é mant bet sàuet. En dut e chonge é rinquér bout estimet ha brudet mad eit tolpein quement a Leannéset, ha hi e oai décriet partout ha terribi, neoah hi hé dès int tolpet. En dut e chonge é ma ret en dout amiet a yoh ha cheleuet mad, bout dégueméret mat ha câret guet tud a autorité hac é carg eit forcein er-ré hé décriai de dàuein hac eit sehuel quement a gouvandeu guet danné er ré-ral hac ar ou doar, ha santés Therès ne gav partout meit tud contrel dehi, hé mistr, er venéh, el leannéset ag en Urh guet-hi, hé amiet memb, en dut a autorité, ol en hum sàueint énep dehi ; neoah hi en dès groeit quement a dreu admirabl, ma uélér raih oai dorn en Eutru Doué hé honduyai, hac hum chervigeai a nehi eit ou gobér én drespet d’er boén e guemérai er goal-speret eit parrat.\nO men Doue, guet a guemb e zou étré hou chongeu ha ré en dut ! A lein en Nean hui e sel guet truhé hac e hoarh ar er boén e laquamb de barrat doh hou tessinieu ; hui e laqua de chervige d’ou gobér er péh e ramb eit parrat doh t’ai. Hui hou poai disclériet d’er Patriarche Jojeb é vai bet un dé roué d’é verdér : int e gueméras ur jalousi hac ur haz bras doh t’ou ; int e fallas dehai el lahein, hui er miras doh ou furi ; int er guêrhas de vout esclav é captivité, hac é ma bet quement-cé e zou bet caus dehou de vout ou roué. Revé ou chonge-int n’elleint quet gobér goah eit er parrat, ha revé hou chonge-hui, n’elleint quet gobér gùel eit er secour de vout. O Doué ol buissant ! hui e vatissé hou tessinieu guet main biv, hac er main rebuttettan ha disprisettan guet en dut, e zou er-ré e choéget er-ré guettan. Test a guement-cé Jésus-Chrouist, en Apostolet, er Vartyret, santés Therès ha paud a ré-ral. En ol grechénion e zeli gout quement-cé ; int e avoué é fæt ag er Sænt e zou bet én ou rauc, mæs dal e veint é fæt ag er Sænt a ou amzér ; a p’ou gùélant maltrettet guet en ol, int e gonz hac e ra èl er ré-ral, ha quement-ce e chervige d’en Eutru Doué de vénein er main biv ha précius destinet de vatissein Jerusalem ag er Baraouis : queméramb courage.\nDoh er péh e mès laret, hui e uél santés Therès crucefiet én hé horf hac én hé speret guet Doué ha guet en dut ; sellamb-hi hoah crucefiet guet er goal-speret. Ean en dès assaïet guet mil finesse hé zrompein ; gùéhavé ean e barissai dirac t’hi èl hun Salvér, gùéhavé ean e gonzai doh hé halon èl en Eutru Doué ; gùehavé aral ean hé zourmantai guet arrage, e assaïai hé zaguein ; gùéhavé anfin int e zai a vanden d’hum durel ar nehi hac e rai dehi, goahan drouc e elleint. Hi e ziscléri hi memb é laquehai en dut de scuéh pe fallehai dehi laret ol er poénieu hé dès bet d’andur guet en drouc-speret.\nÉ creis en tourmanteu hac er hroézieu bras ha pamdiéc-cé, santés Therès e hum zalhai staguet stert doh Doué. Exampl Jésus-Chrouist, antréet én é hloër dré en hènt ag er groéz, hac exampl er Sænt oueit de joyeu éternèl er Baraouis dré er memb hènt, e rai nerh d’hé hourage a pe zai dehou fallat, hac e zeli ehué gobér er memb tra d’hun hani.\nO Jésus me Salvér ! scùir er grechénion ha priæd en ineanneu santel, hou ç’hanhue beniguet re-vou santefiet guenemh ér memb mod ma hoès santefiet hani hou Tad éternel ; hou ranteleah degasset temb ér memb mod ma hoès ean degasset d’er Uériés, d’en Apostolet ha d’hou ç’amiet brassan, péré n’en dint oueit d’énou meit dré hènt royal ha sur er groéz ; hou volanté re-vou groeit ar en doar èl én Nean.\nEl-cé re-vou groeit.\nAdtapet diwar « https://br.wikisource.org/w/index.php?title=Scùir_a_batiantet&oldid=83338 »\nKemmoù diwezhañ degaset d'ar bajenn-mañ d'an 8 Gen 2016, da 10:50.


67 426 pennad emeur o sevel bremañ e rann vrezhonek an holloueziadur.\nDoare an 3 a viz Kerzu 2019 ha Keleier ar vro.\n25 a viz Du : kantadoù a vravigoù prizius zo laeret e mirdi Grünes Gewölbe, e kastell Dresden, en Alamagn.\n24 a viz Du : addilennet eo Klaus Iohannis da brezidant Roumania en eil tro.\n12 a viz Du : beuzet eo an darn vrasañ eus kêr Venezia gant ar mor, er gwashañ dour-beuz a zo bet eno abaoe 1966.\n5-12 a viz Du : tizhet eo goueled pleg-mor Bengal gant ar gelc'hwidenn Bulbul ha lazhet 38 den en India hag e Bangladesh.\n10 a viz Du : prezidant Bolivia, Evo Morales (skeudenn), a ro e zilez eus e garg goude manifestadegoù a-enep dezhañ.\n2 a viz Du : e rugbi eo skipailh Suafrika a c'hounez kib ar bed a-enep Bro-Saoz.\n27 a viz Here : marv Abu Bakr al-Baghdadi, penn ar Stad Islamek, lazhet gant soudarded stadunanat e Siria.\n22 a viz Here : e Japan eo tronet Naruhito da 126vet impalaer (Tennō).\nWar gresk e talc’h ar Wikipedia brezhonek da vont, ha tremen 67 000 pennad zo bremañ. Er 79vet renk emaomp bremañ e-touez ar raktresoù Wikipedia , evit an niver a bennadoù, etre ar belaruseg hag ar malayalam. Evit gouzout hiroc'h : An Deizlevr.


Karoline von Fuchs-Mollard - Wikipedia\nKaroline von Fuchs-Mollard\nKaroline von Fuchs-Mollard (1681-1754), anavezet evel Charlotte, a oa ur gontez aostrian ha kelennerez an impalaerez santel Maria Theresia. Hi e oa ar c'hentañ maouez anvet Karoline. "Meine Füchsin" (ma louarnez) a lavare Maria Theresia anezhi.\nKaroline von Fuchs-Mollard (1681-1754), poltredet gant Martin van Meytens.\nGanet e oa Marie Karoline e Vienna. Deuet e oa d'al lez da labourat evel dimezell a enor gant ar briñsez Maria Anna Aostria, merc'h da Leopold Iañ , Impalaer santel.\nE 1710 e timezas da Christoph Ernst von Fuchs, ha div verc'h he doa bet. Karget e voe gant an impalaerez Elisabeth Christine da ober war-dro he merc'h Maria Theresia , adalek ma voe ganet e 1717, ha d'he skoliañ . Hi a savas ar verc'hig ha tost e choma an impalaerez outi ken na voe beziet e kev-bezioù an impalaered war c'houlenn Maria Theresia .\nGräfin Karoline von Fuchs-Mollard in der Kapuzinergruft\nAdtapet diwar « https://br.wikipedia.org/w/index.php?title=Karoline_von_Fuchs-Mollard&oldid=1846683 »\nDernière modification le 23 Gwe 2019, à 16:29\nKemmoù diwezhañ degaset d'ar bajenn-mañ d'an 23 Gwe 2019, da 16:29.


Banniel Alamagn - Wikipedia\nAnv (pe lesanv) Schwarz-Rot-Gold\n██ ruz 485C\nBanniel stad (mor ha douar) (Bundesdienstflagge) ha banniel an arme (douar) (Kriegsflagge)\nBanniel ar morlu (Seekriegsflagge)\nBanniel Alamagn zo ur banniel triliv, gant teir bandenn a-led, du, ruz ha melen-aour (Schwarz-Rot-Gold en alamaneg). Evel m’emañ bremañ e oa bet degemeret ent-ofisiel gant Republik Kevreadel Alamagn d’an 23 a viz Mae 1949.\nImplijet eo bet ar banniel-se ivez gant Kengevread Alamagn (1848-1866), gant Republik Weimar (1918-1933) ha gant Republik Demokratel Alamagn (1949-1959). Gant stad Alamagn ar Reter e oa bet implijet al livioù-se ivez, etre 1959 ha 1990, met gant ardamezioù e-kreiz ouzhpenn.\nN’eus lesanv ebet gant ar banniel-se, evel ma’z eus gant bannieloù Danmark (Dannebrog), Breizh (Gwenn ha du) pe Stadoù Unanet Amerika (Stars and Stripes), daoust ma voe graet gant an droienn Dreifarb (triliv) gant lod eus dispac’herien an XIXvet kantved.\n2 Bannieloù alaman, a-hed an istor\n2.1 Bannieloù an armeoù\nN’eo ket gwall anavezet orin banniel Alamagn. Kroget e voe da implijout an triliv-se stankik, war a seblant, e deroù an XIXvet kantved, e-pad ar brezelioù a-enep Napoleon Iañ. Ar "Freikorps", ar strolladoù soudarded en em ganne a-enep ar C’hallaoued, a oa o dilhad el livioù-se (dilhad du, gant tammoù ruz ha boutonioù alaouret), eme lod. Evit tud all e veze implijet an tri liv-se dija gant impalaerien an Impalaeriezh Santel Roman, o doa bannieloù melen warno un erer du gant skilfoù ruz.\nBezet a vezo, implijet e voe stankoc’h-stankañ an triliv-se, en XIXvet kantved, gant ar vrogarourien alaman o doa c’hoant da unaniñ ar stadoù a oa rannet Alamagn etrezo. Degemeret e voe da vanniel broadel Alamagn gant Bodadeg Vroadel Frankfurt, d’an 9 a viz Meurzh 1848. Met e 1850 e voe adsavet Kengevread Alamagn, evel ma oa bet abaoe 1815. Ne oa bet implijet an triliv du, ruz ha melen-aour, nemet e-pad daou vloaz. Ur wech divodet ar C’hengevread, abalamour d’an enebiezh etre Prusia hag Aostria, ha savet Kengevread Norzh Alamagn, renet gant Prusia, e voe degemeret ur banniel triliv all gant ar stad-se, gant bandennoù a-led du, gwenn ha ruz, e 1866. Un nebeud bloavezhioù diwezhatoc’h, pa voe savet an Impalaeriezh Alaman, e 1871, e voe kendalc’het da ober gant ar banniel-se, a oa diazezet war livioù Prusia (du ha gwenn) ha livioù an Hansa (ruz ha gwenn).\nE dibenn ar Brezel-bed Kentañ e voe savet Republik Weimar e 1919 ha kemeret e voe da vanniel ganti an triliv du, ruz ha melen-aour. Pa yeas ar Strollad Nazi e penn ar vro e 1933 e voe dilezet an triliv-se ha degemeret daou vanniel ent-ofisiel evit ar stad, banniel an Impalaeriezh Alaman (du, gwenn ha ruz) ha hini ar Strollad Nazi, dezhañ livioù heñvel, an Hakenkreuzflagge, pe Hakenkreuzfahne, ur banniel ruz gant ur Swastika du en ur gantenn wenn. Goude 1935 ne voe implijet nemet hini an Nazied da aroueziañ an Trede Reich.\nE dibenn an Eil Brezel-bed, pa yeas an Trede Reich d’an traoñ, e voe rannet Alamagn e peder lodenn gant ar broioù trec’h, hag unanet e voe teir anezho d’ober Alamagn ar C'hornôg (Republik Kevreadel Alamagn), tra ma’z ae ar pevare hini d’ober Alamagn ar Reter (Republik Demokratel Alamagn). Gant an div stad nevez e voe adimplijet an triliv du, ruz ha melen-aour, met en Alamagn ar Reter e voe ouzhpennet, diwezhatoc’h, ardamezioù ar stad komunour e-kreiz ar banniel. Abaoe m’eo bet adunanet ar vro, e 1990, e vez implijet an triliv evit Alamagn a-bezh.\nBannieloù alaman, a-hed an istor[kemmañ | kemmañ ar vammenn]\nBanniel an Impalaeriezh Santel Roman (betek 1400)\nBanniel an Impalaeriezh Santel Roman goude 1400\nBanniel Kengevread Norzh Alamagn (1866-1871) ha banniel an Impalaeriezh Alaman (1871-1919)\nBanniel Republik Weimar (1919-1933)\nAlamagn Nazi (kenofisiel: 1933-1935)\nBanniel Alamagn Nazi (kenofisiel: 1933-1935)\nBanniel Alamagn Nazi (1935-1945)\nBanniel listri Alamagn etre 1945 ha 1949\nBanniel Republik Kevreadel Alamagn (1949-1990); Banniel Republik Demokratel Alaman (1949-1959)\nBanniel Alamagn ar Reter (1959-1990)\nBanniel Alamagn unanet (1990-bremañ)\nBannieloù an armeoù[kemmañ | kemmañ ar vammenn]\nBanniel morlu Alamagn etre 1848 ha 1867\nBanniel morlu Alamagn etre 1903 ha 1918\nBanniel armeoù Alamagn (Kriegsflagge) etre 1933 ha 1935\nBanniel morlu Alamagn etre 1935 ha 1945\nBanniel arme Republik Demokratel Alaman (1956-1990)\nBanniel morlu Republik Demokratel Alaman (1956-1990)\nBanniel arme Alamagn abaoe 1950\nBanniel ar morlu abaoe 1956\nFlags of the World – Germany (saozneg)\n„Schwarz-Rot-Gold“ – Symbol der Einheit (alamaneg)\nDeutsche Flaggen, gant liammoù lec'hiennoù hag ul levrlennadur (alamaneg)\nEntstehung und Ursprung der schwarz-rot-goldenen Flagge - the Origin of the black-red-golden Flag (alamaneg ha saozneg)\nErardo Cristoforo Rautenberg: Schwarz-Rot-Gold: Das Symbol für die nationale Identität der Deutschen!. (PDF; 2,31 MB) (alamaneg)\nAdtapet diwar « https://br.wikipedia.org/w/index.php?title=Banniel_Alamagn&oldid=1955395 »


Pajenn:Marigo - Buez ar Saent.djvu/350 - Wikimammenn\nPajenn:Marigo - Buez ar Saent.djvu/350\nevit ar squianchou, er c’hassas da Baris ha da Orlean evit studia. Ar studi hac ar beden a bartageas bepret e oll amser. Ne guemere quen recreation na quen divertissamant nemet o lenn buez ar Sænt, gant ur c’hoant bras d’o imita ; castia a ree e gorf evit conservi ar burete hac e innoçanç etouez an dangerou quer commun ebars ar bed. Goude beza en em rentet Bælec, e celebrer an Offerenn bemdez, ha bepret gant ur fervor nevez. Santout a ree un douçder quer bras, oc’h ober oræsoun ma chomme alies heb songeal memes na da zibri na da eva.\nO veza bet lequeet da Berson e pares Lohanet, e labouras gant ur zêl infaligabl evit silvidiguez e barosianis, hac e terminas an oll procesou. Preseg a ree gant cals a onction, ha beza en devoa un donæsoun particulier evit touich ar c’halonou. Un usurer bras, hanvet Thomas Querimal, a voe quen touichet ma teuas, o sortial eus ar sarmon, da zistribui e oll vadou d’ar re ous pere en devoa graet gaou dre an interest en devoa recevet ; hac, en ur guitaat ar bed, en em rentas Religius en Abati Begar. Sant Euzen\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/350&oldid=134466 »


Pajenn:Herri - Skrituriou sakr - Exod, 1861.djvu/74 - Wikimammenn\nPajenn:Herri - Skrituriou sakr - Exod, 1861.djvu/74\n35. Hoghen bugale Israël a zebraz ar mann epad daou-ughent vloaz, ken na zigouezjont er vro ma tlient choum enn-hi ; gant ar boed-se e oent maghet, ken na douchjont ouc’h douar kenta Kanaan.\n36. Hoghen ar gomor a zo ann dekved darn euz ann ephi.\n℣ 2. Bugale Israël a grosmolaz, etc. — Ann israëlited ho devoa en em vaghet epad eur miz gant ar boed ho devoa digaset gant-ho euz ann Ejipt. Mes pa veljont e oa ho fourvizion o vont da vankout, en em lekejont, evel ho c’hustum, da vurmuri enep Moïzes, hag eunn dra bennag ivez enep Doue. Daou vurzud, eme Voïzes d’ezho, a rai Doue enn ho kenver ; rak klevet en deuz ho krosmolou. Hoghen ne ket abalamour ma ho devoa murmuret, eo en deuz Doue soursi anezho ; mes abalamour ne fell ket d’ezhan ho defe leac’h d’en em glemm anezhan. He vadelez a roio d’ezho peadra da zibri, mes he justis a gavo ivez tu da gastiza ho murmuriou.\n℣ 8. Ann Aotrou a rai d’ehoc’h d’ann abardaez kik da zibri ha da vintin bara ho koualc’h: — Guelloc’h am euz kavet trei evelse komzou ar Skritur, eghet lakaat evel ma ra kalz : Enn abardaez-ma, — ha varc’hoaz vintin : Rak komzou ar Skritur : Dabit vobis Dominus vespere carnes edere, et manè panes in saturitatem, a hell merka eunn dra bennag kuzet, ha ne ket disrevelet c’hoaz.\n℣ 15. Manhu ! petra eo ann dra-ma ? — Ar boed burzuduz-se gant pehini e vagaz Doue he bobl epad daou-ughent vloaz, a oa dishenvel meurbed ouc’h ar mann naturel pehini a gaver e broïou a zo, ha na zervich da netra nemet da ober eur remed bennag. Ann dud na helfent ket beva gant ar\nAdtapet diwar « https://br.wikisource.org/w/index.php?title=Pajenn:Herri_-_Skrituriou_sakr_-_Exod,_1861.djvu/74&oldid=115210 »\nKemmoù diwezhañ degaset d'ar bajenn-mañ d'an 23 Ebr 2018, da 11:29.


Ribines Records : Visualize – Radio Kerne\nVisualize zo un eus ar re o deus krouet ar c’henstroll ha kevredigezh ScratchLAB. Kensavet ‘neus ivez ar raktres Kontrol Yo Handz e Naoned. Pal an traoù-se eo brudañ sevenadur an Turntabism (ger krouet e 1995 gant DJ Babu evit an arz da implij ar platinoù vinyl evel ur benveg sonerezh) hag an Djing. Evel ar pennoù brudet evel DJ Q-Bert, A-Trak pe DJ Craze.\nE 2011 ez eas ar maout gant Visualize e Battle Thr3estyle e Roazhon, anezhañ ur battle gwall anavezet dre ar bed !\nKrouer Turnbalist abaoe ouzhpenn 15 vloaz ha sot gant ar “beatoù” eus ar re smouthañ d’ar re drummañ, hemañ ‘zo un DJ liesseurt da vat (gant gwriziennoù Hip-hop) oc’h emdreiñ atav. Profañ a ra ar gwellañ eus an Hip-Hop hag eus ar Bass Muzik.\nE sevenadur ha dibarded e zibab sonerezh a gont e istor d’hon divskouarn. Gant un disoc’h « So Dancefloor ».\nHejañ a ra al leurennoù brudet evel an Ubu e Roazhon, ar Batofar e Pariz, ar Stereolux hag ar Warehouse e Naoned, an Antirouille e Montpelier hag ar Molotov e Marsilha met ivez festivalioù evel Astropolis, Couvre Feu, Hip Opsession pe c’hoazh Paco Tyson.\nRibines Records : Miks Møebius MØEBIUS: A orin eus Brest ha DJ abaoe 1995, hemañ ‘zo sot gant an abstract hiphop, an turntablism, an IDM hag an tekno. Peurlipat a...\nRibines Records : Hads ha Seydou Hadz ha Seydou eus ar c’henstrollad TK2 (strollad DJed / produerien a Vro-Naoned) zo sot gant an drum ‘n ‘bass abaoe bloavezhioù. Skignet o deus...\nRibines Records : Miks CROMEARTY CROMEARTY (Ribines Records) ! A orin eus Brest e lec’h ma krog e-giz DJ e kemer perzh Cromearty e diorenn an tekno gant e Grew...\nRibines Records : Garak Brice Sevin pe GARAK e anv leurenn ‘doa graet anaoudegezh gant ar sonerezh elektronek e penn kentañ ar bloavezhioù 90. Da 14 vloaz en deus...


Buhez ar Sent/1894/Konrad - Wikimammenn\nBuhez ar Sent/1894/Konrad\n◄ Sant Simeon Sant Konrad Eucher ►\nKerkent e verzaz he oll zanvez, fount hag all, hag he bried a roaz ive ar pez e devoa dioc’h he c’hostez evit sikour paea ann traou a ioa bet devet. Oc’h en em gaout neuze var ann douar noaz, Konrad a anavezaz pegen didalvez eo madou ar bed-ma hag en em droaz holl varzu Doue. He bried en em c’hreas leanez e Plezans, hag hen, heb lavaret kenavo d’he gerent ha d’e vignouned, a ieaz he-unan hag enn noz da Gorvolare, el leac’h ma’z oa menac’h euz a Drede-Urs sant Fransez. Goude beza bet resevet enn Urs-se, a zo hanvet ive Trede-Urs ar Binijenn, ez eaz da Rom da vizita beziou ann Ebestel, hag ac’hano e skoaz etrezek ar Sisiil.\nPa lavaraz Konrad d’he vevellien lakaat ann tan enn eur vodenn drez ha spern evit kas eul loan gouez anezhi, n’edo ket enn he galoun ober ann drouk a erruaz goudeze. Evelato e falvezaz d’ezhan paea betek ar guennek diveza kement tra a ioa bet devet, hag evit gallout paea e verzaz he holl zanvez ha danvez he bried. Pebez kentel evit ar re a ra gaou ouz ho nesa, n’e ket hebken defot teuler evez, mes gant eur vouiziegez hag eur volontez parfet. Ar re-ma a dle gouzout n’e ket aoualc’h d’ezho kovez ho fec’hed, n’e ket aoualc’h d’ezho zoken kaout keuz d’ar pec’hed-se ha diouall da goueza ennhan adarre enn amzer da zont ; red e d’ezho ouspenn, ha red grons, rapari hervez ho galloud ar gaou o deuz great. Anez, n’o deuz pardoun ebed da c’hortoz digant Doue : er baradoz n’euz ket a zor-zigor evit al laeroun.\nAdtapet diwar « https://br.wikisource.org/w/index.php?title=Buhez_ar_Sent/1894/Konrad&oldid=23583 »


Lagad - Wikipedia\nLagad un den\nLagad lemm ur vaou lost rous\nOrganoù ar gweled eo an daou lagad. Ganto e c'hall an dud hag al loened gouzout petra a c'hoarvez en-dro dezho hag ober o soñj neuze. A bep tu d'ar penn emaint e poulloù, pe podoù an daoulagad.\n2 Livioù an daoulagad\n3 Lodennoù al lagad\n5 An touellwelioù\n6 En-dro d'al lagad\nAr c'hlazenn a zo dalliñ ul lodenn pe hollad strink al lagad. An dalliñ-se a gas d'un digresk eus ar wel a za war gresk. Er penn-kentañ ar c'hlazenn a zegas egas da geñver ar sklêrijenn. An digresk eus ar gwel a c'hell bezañ fonnus goude ur choukad en abeg d'ar c'hozhni pe er broioù o ziorren, en abeg d'ar zivouediñ, d'an heoliata, an espozañ ouzh mogedoù pistrius. Pa vez kollet wel al livioù e vez anvet achromatopsie.\nC'hoarvezhout a ra goude ul labezad eus empenn hag a c'hoarvezh an aliesañ en abeg d'ur gwallzarvoud gwazienn-empenn en un den hag a wele mat. C'hoarvezhout a ra ivez peogwir eo bet treuzkaset dre ar genetek. Ar c'helligoù karget eus ar wel diouzh deiz, hag eus hini al livioù a zo bet skoanet da lâret eo o deus ur gudenn en ho mont en-dro. An vet int kon. Neuze kelligoù ar wel diouzh noz a gemer o flas.\nTanenn sae al lagad abalamour d'ur vilimadur eo an aliesañ. Ar vilimadur-se a genlabour alies gant koc'henn an daoulagad. Sae al lagad a zeu da vezañ dall hag ur gwiskad moan a waziennoù a zeu war-wel, war sae al lagad. Ma'z eo padus ar vilimadur, sae al lagad a grog neuze da gaout ur bigmantiñ azrous. Hervez live ar c'hleñved e c'hell an den tapet ganti koll un tamm eus lemmded e sell, kaout poan, ur ruzder lagad, leñvañ, ha bezañ direnket gant ar sklêrijenn.\nC'hoarvezhout a ra pa erru ar sklêrijenn en daoulagad hag ec'h en em zolp a-dre ñv da barch an daoulagad rak re verr eo al lagad. Un den tapet gant ar c'hleñved-mañ a c'hell sellout an en-dro a dost hag a bell digudenn. Ar gudenn eo he deus diaesterioù evit gwellout an objedoù a-dost. En abeg da-se e c'hell an dud-se kaout poan benn, bezañ skuizhet o sellout, gwellout displann. Ar vugale tapet ganti o deus diaesterioù evit soénjal war o labour pe war an urzhiataerezioù. Ar wel a c'hell bezañ reizhet gant lunedoù pe lentiloù bolzek, rak evel-se, skinoù an heol a zo kromm davet an diabarzh hag ar skeudenn a erru war parch al lagad.\nC'hoarvezhout a ra pa en em zolp ar sklêrijenn o tont el lagad dirak parch al lagad peogwir eo re hir al lagad. Neuze gwellout a rez mat an objedoù a dost met ar re a zo pell displann. Ar berrweled a c'hell bezañ reizhet gant ul lentil pe lunedoù kev. E mod-se ar sklêrijenn a dremen en daoulagad a zo krommet war an diavez hag ar skeudenn a erru war parch al lagad.\nAl lodenn vrasañ eus an dud daltoneg a c'hell gwellout al livioù, n'odeus diaesterioù nemet evit gwellout ar c'hemm kenetrezo.Ar gelligoù kon ne 'z eont ket mat en-dro hag ur gudenn a zo etre an teir liv kentañ: ar gwer, ar ruz, ar glas. An daltonegezh a zo treuzkaset dre ar genetek. Muioc'h a baotr eget a plac'h a zo tapet ganti. Ur paotr diwar 12 a zo daltonek.\nC'hoarvezhout a ra pa vez sae al lagad stummet en un doare digompez. Sae al lagad a zo normalamant e stumm ur sfer met pa vez astigmate an den neuze eo hirgelc'hiek. An araok a zo tost plad met ar c'hostezioù a zo kromm. An distok-se a lak ar sklêrijenn hag a dremen dre al lagad da vezañ tolpet war meur a lec'h e plas en ul lec'h hepken. Neuze a sell a zo displann.\nLivioù an daoulagad[kemmañ | kemmañ ar vammenn]\nMa'z eo livet glas al lagad ez eo ablamour da 2 bigmant: an duon hag al lipofusin. Ma n'eus ket a bigmantoù da skouer evit an dud gwennard, neuze e kemer glas al lagad liv ar gwad hag a dreuz anezhi. Forzh peseurt liv a c'hell bezañ d'eus ar re voutinañ d'ar re ralañ a-wechoù ez eus kement a liv ma'z eo re ziaes lavarout peseurt liv a zo an hini pennañ. Al livioù a vez treuzkaset dreist-holl dre ar genetek daoust ma c'hell ur vab liv teñval, gell padal e dud o deus daoulagad sklaer.\nLodennoù al lagad[kemmañ | kemmañ ar vammenn]\nParch al lagad\nGoloiñ a ra foñs al lagad, treiñ a ra ar c'hannad lugernus o tont eus an diavez en ur gannad nervennus kaset d'an empenn. Ur gwiad neuronel moan tre eo. Leun a kon pe a bazhigoù eo. Ar c'honoù a servij da sellout diouzh deiz, hag al livioù pennañ : ruz, glas, gwer. Ur seurt skramm sinema en ur sal du eo, e foñs al lagad.\nMab al lagad\nSeblantout a ra deomp bezañ du dre ma vez euvret lodenn vrasañ ar sklêrijenn o tont el lagad gant ar gwiadoù. Dreist-holl gant parch al lagad. Brasaat a ra pe bihanaat a ra gant sikour kigennoù glas al lagad. Ar fiñvadennoù-se a servij da reoliañ nerzh ar sklêrijenn hag ar c'hementd a sklêrijenn.\nPa vez kemeret poltred un den gant al luc'hedenn, Glas al lagad na c'hell ket serriñ buan a-walc'h, neuze parch al lagad leun a gwad a zo sklêrijennet. Setu perak e vez gwelet daoulagad ruz war ar poltriji a-wechoù.\nGwenn al lagad\nGwenn al lagad a zo lodenn gwevnañ al lagad, servijout a ra da wareziñ al lagad ouzh an dagadennoù mekanikel ha derc'hel a ra ivez framm al lagad. Treuzwelus e teu da vezañ en a-raok. Sae al lagad eo.\nAr poent dall\nAr zonenn lec'h m'en em vod an neudennoù evit sevel nervenn ar gweled lec'h ma n'ez eus kellig kizidik d'ar sklêrijenn ebet.\nAn imor dourek\nUn dourenn eo lec'hiet etre strink al lagad ha sae al lagad. Reoliañ a ra ar gwask a zo el lagad met ivez da vouetañ frammoù al lagad en ur distrujañ al lostajoù.\nAr macula a zo an tachad teñval. Ar macula a zo zonenn parch al lagad lec'h ma'z eus ar c'hementad brasañ a kon. Lec'hiet eo e foñs al lagad, war ahel ar poent dall, e-kreiz parch al lagad. Enni ez eus un diwask bihan anvet fovea hag a zo savet gant konoù stardet kenetrezo. Amañ emañ lec'h m'eo al lemmañ al lagad. Warni eo e vez kaset skeudenn ar poent a sellomp.\nAr fovea, zonenn kreiz ar macula, a zo lodenn parch al lagad lec'h ma'z eo ar wel ar resisañ. Enni n'ez eus nemet konoù evit kaout ar wel resisañ. Ober a ra war-dro ar fiñvoù hag al livioù.\nKoc'henn al lagad\nUr c'hoc'henenn mec'hiennet treuzwelus hag a golo diabarzh malvennoù al lagad. Ar c'hoc'henenn-se a brodu ur mukus a en em led war c'horre al lagad hag a lardigenn anezhañ evit gellout fiñval aesoc'h.\nMalvennoù al lagad\nPlakennoù kroc'henn a fiñv int evit serriñ pe digeriñ an daoulagad. Servijout a reont da gwareziñ an daoulagad, da herzel pe bevenniñ ar sklêrijenn a za barzh al lagad ha da adzourenniñ sae al lagad.\nStrink al lagad\nFerenn naturel al lagad eo. Tolpiñ a ra ar skinoù lugernus war parch al lagad. Gallout a ra cheñch e ankl krommadur gant sikour kigennoù hervez ar pellder.\nGwagroù an daeroù\nAr gwagroù daeroù a brodu un dourenn anvet dourenn an daeroù e doare ma chom gleb an daoulagad. An takennoù dour a zo sal hag a warez al lagad, da skouer pa'z eus poultren warno pe pa'z eus un doñjer bennak evel an oksidenn propanethial a teu d'eus an onion met ivez goude un drivliadenn.\nAn nervenn ar gweled\nAn nervenn gwelout a zo savet diwar strollañ neudennoù nervennus parch al lagad. Kas a ra ar skeudenn stummet d'an empenn.\nUr vouedenn treuzwelus, leuniañ a ra kev al lagad a-dreñv da strink al lagad. Servijout a ra da asuriñ sonnded al lagad ha da zerc'hel parch al lagad ouzh pale al lagad. Kaout a reer a-wechoù ar santimant gwelout sklêrijennoù dirak al lagad. Dont a ra eus ar fed e tremen gwerenn al lagad. Ma kendalc'h ar santimant, marteze eo re greñv o gwad en o gwaziennoù kas.\nGlas al lagad\nUr gigenn eo. Seurt stalafioù mab al lagad a servij da reoliañ ar c'hementad a sklêrijenn a tremen el lagad.\nAr c'horoid a zo e mouk. Pinvidik e gwaziennoù eo ar gwiskad mañ, bouetañ a ra glas al lagad hag ar gelligoù a dap ar sklêrijenn. Derc'hel a ra al lagad en ur c'hambr du ha gwareziñ a ra anezhañ ouzh skinoù an diavez hag a grou tommder.\nKorf ar malvennoù\nProduiñ a ra an imor dourek. Ennañ ez eus kigennoù a cheñch krommenn strink al lagad evit kaout ar wel lemmañ ha reizhañ.\nUn daou-ugent seurt lagadoù (daoulagadoù pe muioc'h) a zo e-touez al loened. Darn ne c'hallont nemet disheñvelout sklêrijenn diouzh teñvalijenn. Darn a wel al livioù hag ar stummoù.\nEvit gwelout eo ret dija kaout sklêrijenn produet gant andonoù gouloù kentrenk pe eilrenk.\nGlas al lagad a vrasa pe a vihana evit leuskel ar c'hementad a sklêrijenn mat da dremen.\nSae al lagad a hent ar skinoù lugernus davet parch al lagad. Reizhet e vo ar skeudenn gant strink al lagad hervez ar pellder.\nParch al lagad a dreuzfeurm ar skinoù lugernus en ur c'hannad nervennus, a-drugarez d'ar c'honoù ha d'ar bazhiugoù (kentañ gwiskad), d'ar fovea hag a zo liammet ouzh an nervenn optik, ha kas a ra anezhañ d'an\nAn nervenn optik a gas ar c'hannad d'an empenn lec'h ma'z eo treuzfeurmet e santadurioù al livioù.\nAn empenn a adsav santadur ar gweled e liv hag e donder.\nAn touellwelioù[kemmañ | kemmañ ar vammenn]\nParch al lagad a gas ar skeudenn e stumm ur c'hannad d'an empenn. Evel-se eo evit an holl.\nZonennoù gwelout an empenn a zielfenn ar gannadoù-mañ. Met a-wechoù, displegadenn an empenn a c'hell bezañ displann. E fazioù evit displegañ a zo anvet touellweloù, an touellweloù n'int ket gwelet er memes doare rak cheñch a ra an traoù bevet evit pep hini, n'hon eus ket gwelet ar memes traoù, n'eo ket bet dalc'het soñj eus ar memes skeudennoù.\nAn touellweloù a c'hell dont eus ar fed e vefe bet broudet kelligoù parch al lagad a resev ar sklêrijenn, neuze gall a reont bezañ skuizhaet, pe eus ar fed int bet krouet gant an empenn dre kannadoù nervennus resevet faos a-wechoù. AN empenn a glsk lakaat ster e pep lec'h, memes lec'h ma n'ez eus ket. Neuze ober a ra re, amplaat a ra ar c'hemmoù mat, krouiñ a ra trolinennoù, livioù, pellwelerezh, fiñvadennoù hag all hervez ar pezh a anavezer.\nEn-dro d'al lagad[kemmañ | kemmañ ar vammenn]\ndant al lagad\ntaol-lagad (hag a-daol-lagad)\nAdtapet diwar « https://br.wikipedia.org/w/index.php?title=Lagad&oldid=1963562 »\nKemmoù diwezhañ degaset d'ar bajenn-mañ d'an 18 C'hwe 2022, da 07:19.


Pajenn:Marrec - Doctrin ar guir Gristen.djvu/287 - Wikimammenn\nPajenn:Marrec - Doctrin ar guir Gristen.djvu/287\ntriach da sclerigen ar feiz ! Pebes graç, beza deut eus a esclavet d’an drouc-speret, da veza guir vugale da Zoue !… Gouël præsantation hor Zalver en templ en djsquez deomp evel ur victim santel, oc’h en em offr d’e Dad eternel, evit satisfia evidomp d’e justiç, hac a ro ive deomp da anaout an obligation hon deus d’en em rei antieramant da Jesus-Christ, evel ma’z-eo en em roet antieramant evidomp. Caout a rêr tud pere a gonsacr da Zoue o fedennou, o yuniou ha cals memes eus o madou, mæs quemen-se-oll ne blich quet avoalc’h da Zoue, abalamour n’en em gonsacront quet dezan o-unan… Pasq a zelebromp e memor da bassion, da varo ha da resurrection hor Zalver, hac a zesq deomp penos en deus souffret evit diboania achanomp ; penos eo maro evit rei deomp ar vuez ; ha penos eo ressuscitet evit ma ressuscitimp ive un deiz. Gouël an Ascension a zisquez deomp hor Zalver o pignat en êe evit præpari deomp eno hor plaç, hac evit beza eno ive non alvocad dirac e Dad eternel.\nGouëliou ar Verc’hes ha re ar zænt a zo bet instituet gant an Ilis evit hon douguen da drugarecât Doue da veza o santifiet, ha da veza o roet deomp da squêr ha da exempl, hac ive da intercessoret dirac e vajeste divin. Doue so ar zourcen eus an oll zantelez, hac ar zænt ne dint sænt nemet dre ma zint bet santifiet dre zicour Doue. Ar Verc’hes sacr eo ar burra hac ar barfeta eus an oll grouadurien ; concevet ha ganet en ur stad a justiç hac a zantelez, ne deus biscoas cometet an disterra pec’het, pas memes an disterra imperfection. En ur renta d’ar Verc’hes Vari an enor\nAdtapet diwar « https://br.wikisource.org/w/index.php?title=Pajenn:Marrec_-_Doctrin_ar_guir_Gristen.djvu/287&oldid=100109 »\nKemmoù diwezhañ degaset d'ar bajenn-mañ d'an 25 Meu 2017, da 23:05.


Pajenn:Morvan - Buez ar Zent, 1894.djvu/552 - Wikimammenn\nPajenn:Morvan - Buez ar Zent, 1894.djvu/552\nvet hano euz ar vadelez a ziskouezent e kenver ho breudeur paour ha reuzeudik, a reaz Siriak avieler.\nMes eunn nozvez e ouent paket o kas boued d’ann darbarerien, ha raktal e ouent koundaonet da labourat eveldho. Hogen, Siriak, Larg ha Smaragd n’oa ket aoualc’h d’ezho dougen ho beac’hiou ho-unan ; dougen a reant c’hoaz beac’hiou ar re all, ha dreist holl, beac’hiou ar re a ioa dija sempl ha kabac’h. Gant ann dra-ze e vezent ato laouen e kreiz ho foan, ha ne ehanent da gana meuleudiou ann Aotrou Doue.\nAnn impalaer Maksimian, o veza klevet petra reant, a ordrenaz ho zeuler enn eur prizoun tenval ; mes eno Doue a roaz da Ziriak ann donezoun a viraklou, hag eur maread tud klanv a oue pareet ganthan enn eur feson burzuduz.\nAnn impalaer Dioklesian en devoa eur verc’h, he hano Artemii, hag a ioa eat ann diaoul enn he c’horf. Eunn devez, ann diaoul a lavaraz dirak ann impalaer ne d-aje ket euz a gorf ar brinsez nemed galvet e vije var al leac’h ann avieler Siriak. Dioklesian a lakeaz kerc’hat ar Zant dioc’htu, ha Siriak, o veza erruet e kambr Artemii, a gomzaz evelhenn ouz ann drouk-spered : « — Enn hano Jezuz-Krist, me ro urs d’id da guitaat korf ar brinsez-se. » « — Merk d’inn eta eur plas all, eme ann diaoul, mar ec’h euz c’hoant ez afenn kuit ac’hann. » « — Deuz em c’horf-me mar gellez, eme ann avieler. » « — Ne c’hellann ket mont enn da gorf-te, eme ann drouk-spered, abalamour m’ema siell Doue varnhan. » « — Mad, eme Ziriak, hast affo neuze kuitaat korf ar brinsez-se, evit ma vezo ive e stad da reseo ar Spered-Santel. »\nKerkent ann diaoul a dec’haz kuit enn eur iudal. Kerkent ive Artemii a anavezaz ar virionez euz ar relijion gristen, ha Siriak he badezaz dirak he zad hag he mamm goude beza he c’helennet egiz ma’z oa dleet. Evit rekoumpansi ann avieler santel, Dioklesian a roaz d’ezhan eunn ti e Rom, hag enn ti-ze e vevaz eur pennad e peoc’h asambles gant Larg ha Smaragd ; rak ann daou-ma a ioa bet laosket ive da redet dre urs ann impalaer.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/552&oldid=137773 »


24vet Sul, pe: Ar 15vet Sul goude ar Sul-Gwenn – Lann-Anna\nHome Gregorian 24vet Sul, pe: Ar 15vet Sul goude ar Sul-Gwenn\nEr stumm goude-senedel (« Ordinal »): 24vet Sul an amzer ordinal, gant an tamm Aviel da heul amañ. Stumm « dreistordinal »: « An pemzekvet Sul goude ar Sul-Gwenn« , a gavot pezhioù anezhi da heul, pezhioù sonerezh pergen diouzh an doare gregorian bet pleustret adarre en Iliz roman diwar c’houlenn ar pab sant Pius X.\nVoici quelques pièces pouvant nous introduire à la sainte Liturgie catholique de ce Dimanche, selon le rite romain adopté en Bretagne. Cette Liturgie existe actuellement sous deux formes: l’une se nomme « Forme ordinaire », d’après la réforme conciliaire qui intitule ce Dimanche » 24e Dimanche du temps ordinaire« , dont le passage d’Évangile qui suit en langue bretonne. Vous trouverez ensuite quelques pièces pour l’autre forme liturgique, dite « Forme extraordinaire« , qui formule ce Dimanche ainsi: « 15e Dimanche après la Pentecôte« , selon le rite d’avant le Concile Vatican II. Dans les deux formes, le chant grégorien doit être prépondérant: «La musique sacrée, par son étroite union avec la liturgie et avec le texte liturgique, doit posséder au plus haut degré ces vertus: sainteté, vérité de l’art et universalité » (Cardinal Sarto, futur Pie X).\ne lavaran ket dit pardoniñ seizh gwezh, met betek seizh gwezh dek gwezh ha tri-ugent.\nEn amzer-se Pêr o tostaat ouzh Jezuz a lavaras: «Aotrou, pet gwezh, ma c’hoarvez d’am breur pec’hiñ ouzhin, em bo da bardoniñ dezhañ? Betek seizh gwezh?»\nJezuz a respontas dezhañ: «Ne lavaran ket dit betek seizh gwezh, met betek seizh gwezh dek gwezh ha tri-ugent.» «Gant-se e c’heller keñveriañ Rouantelezh an Neñvoù ouzh ur Roue a fellas dezhañ renkañ e gontoù gant e servijerion. Evel ma oa krog d’o reizhañ e voe degaset dirazañ un den a zlee dezhañ dek mil talant. Evel n’en devoa ket peadra da zaskoriñ, e roas e vestr urzh d’e werzhañ, eñ hag ivez e wreg, e vugale ha kement en devoa, ma vefe peurbaeet e zle. Hogen ar servijer oc’h en em strinkañ e-harz e dreid a stoue dirazañ en ur lavarout: Gortoz ganin hag e taskorin pep tra! Gounezet gant an druez mestr ar servijer-se en lezas da vont hag a ziverkas dezhañ e zle. Met o vont er-maez, ar servijer a gavas unan eus e gompagnuned a zlee dezhañ kant diner. Hag o kregiñ en e c’houzoug en gwaske dezhañ en ur lavarout: Tal kement a zleez! Hogen oc’h en em strinkañ e-harz e dreid, e gompagnun en aspede en ur lavarout: Gortoz ganin hag e taskorin dit! Egile avat ne fellas ket dezhañ. Mont a reas kuit hag e lakaas e deurel er prizon betek ma taskorfe ar pezh a zlee. O welout an dra-se e voe glac’haret bras e gompagnuned hag e teujont da zanevellañ d’o mestr kement a oa tremenet. Ar mestr neuze ouzh e c’hervel d’e gaout a lavaras dezhañ: Servijer fallakr! an holl dle-se am boa diverket dit dre m’az poa va aspedet; daoust ha te ivez ne zlees ket kaout truez ouzh da gompagnun evel ma ‘m boa me va-unan bet truez ouzhit? Hag e vestr, kounnar ennañ, en lakaas etre daouarn ar vourevion betek ma talfe kement a oa dleet gantañ.\nEvel-se ivez e raio deoc’h va Zad a zo en Neñv, mar ne bardon ket pep unan ac’hanoc’h d’e vreur a greiz e galon.»\n* Dominica Decima quinta post Pentecosten *\n* Pemzekvet Sul goude ar Sul-Gwenn *\nSalm 85,1 & 2-3.\nInclína, Dómine, aurem tuam ad me, et exáudi me : salvum fac servum tuum, Deus meus, sperántem in te: miserére mihi, Dómine, quóniam ad te clamávi tota die.\nStouit ho skouarn, Aotrou, ha respontit din,\nva Doue, salvit ho servijer en em fiz ennoc’h.


Otto IV an Impalaeriezh santel - Wikipedia\nOtto IV an Impalaeriezh santel\nOtto IV an Impalaerezh santel, anvet Otto Braunschweig ivez (Braunschweig ?, 1175 pe 1176 – Harzburg, 19 Mae 1218) a oa niz da Richarzh Kalon-Leon, a roas Poatev hag Akitania dezhañ. Otto a zaskoras an div vro dezhañ e 1198, pa voe dilennet da roue ar Romaned.\nE 1209 e voe kurunennet evel Impalaer santel gant ar pab Inosant III.\nHag eñ impalaer eus tierniezh ar Welfed e renas war-lerc'h Herri VI an Impalaeriezh Santel, eus tiegezh Hohenstaufen, marvet en 1197, gant ur mab re vihan da ren evit neuze, Friedich II. Otto a gasas un hir a vrezel evit ar gurunenn a-enep eontr Friedrich, Fulup Swabia, ha ne c'hallas ren ervat nemet goude drouklazhet Fulup e 1208, betek 1211, pa voe ezkumunuget gant ar pab abalamour ma klaske teurel e zorn war rouantelezh Sikilia.\nAdtapet diwar « https://br.wikipedia.org/w/index.php?title=Otto_IV_an_Impalaeriezh_santel&oldid=1905247 »\nKemmoù diwezhañ degaset d'ar bajenn-mañ d'an 21 Mez 2021, da 15:47.


Abdenour Zahzah - Breizh ha liesseurted\nAljeria e don e galon\nGanet eo Abdenour Zahzah e 1973 e Blida (Aljeria), plijout a ra dezhañ distreiñ er gêr ken dibar-se, kêr ar roz. Eno e oa bet degemeret Frantz Fanon e 1953 ; ur gêr bet gwallskoet ivez da vare an dek bloavezhiad du. Koulskoude n'eo ket Blida a-walc'h evit Abdenour. E enklaskoù hag e c'hoant da c'houzout muioc'h a gas anezhañ pelloc'h. Ar pezh na vir ket outañ da chom feal da vennozhioù pe da skrivagnerien en deus bet tro da gejañ ganto, ur wech an amzer, war e hent.\nAwenet eo Abdenour Zahzah gant Blida, anat eo. Rener ar sinemaoueg eo bet eno etre 1998 ha 2003. E 2002 e filmas e diabarzh an ospital psikiatrek, e deulfilm hir kentañ, gant skoazell ar pennmedisin Bachir Ridouh, Frantz Fanon : mémoire d'asile. Abaoe emañ skeudenn Fanon war spered Zahzah, ha c'hoant en deus d'ober un film faltazi diwar-benn ar bredvezeg ha skridaozour gall brudet a-orin eus Martinik.\nPa oa o filmañ en deus graet anaoudegezh gant François Maspero, hag awenet bras eo bet gant e romant L'honneur de Saint-Arnaud. Alies e teu ivez oberenn Maspero d'aweniñ Abdenour ha dont a rejont da vezañ mignoned vras.\nLevezonet eo ivez gant ur skrivagner all : Maurice Pons skrivet gantañ, e-touez traoù all, al levr kaer Les saisons, graet en doa anaoudegezh gantañ en un ti degemer evit skrivagnerien e Moulin Andé. Komz a Zahzah eus an den dibar-se e Maurice Pons, écrivain de l'étrange.\nE Blida e film ivez Sous le soleil le plomb, un droiad sevenadurel ha lennegel hag a gont ivez istor stal-levrioù ha ti-moullañ Mauguin, un embregerezh brudet bet savet e 1857. Dont a ra alies da Vro-C'hall etre 2003 ha 2006. Alese e tiwan temoù nevez en o zouez : Le Non-Faire, a gomz eus an arzoù a-eilrenk e bannlevioù Pariz. Distreiñ a ra da Aljeria gant ar c'hoant bras da labourat ha da vezañ dizalc'h. Kas a ra Abdenour da benn evit eilvet Festival Panafrikan Aljer e 2009 ur film diwar-benn diorroadur Afrika anvet La longue marche vers le Nepad bet filmet e peder bro : Aljeria, Sufrika, Burkina-Faso ha Senegal.\nFilm faltazi kentañ Abdenour a raio berzh e 2010 e pevar c'horn ar bed : Garagouz , ou Le marionnettiste, un taol lagad eus ar gwellañ war ar skoilhoù o deus pouezet pe a bouez c'hoazh war Aljeria. Eeunded hag elipsenn a ra braventez ar film.\nAndalucia a zo bet sevenet e 2011, o kengroaziañ meur a veaj : kaoz a zo eus barzhonegoù ur c'han eus ar grennamzer anavezet evel «sonerezh andalouzia» ha bet skrivet etre an 8vet hag an 18vet kantved, gwriziennet eo ar c'han-se e meur a gêr en Aljeria, hag ivez en diwezh dre lodennoù disheñvel eus an nouba, ur siñfonienn andalouzat.\nEl oued el oued a zo ur film personeloc'h bet sevenet e 2012. Mont a ra e kreiz kalon ar gevredigezh aljerian gant an digarez mont gant red ar stêr eus ar penn betek an aber. Un tu d'ar sevener didrouz da gejañ gant lec'hioù all en Aljeria na vezont ket diskoachet ken aes-se.\n2002 Frantz Fanon, Mémoire d'asile\n2005 Sous le soleil de plomb\n2007 Le Non-Faire\n2007 Maurice Pons, Écrivain de l'étrange\n2009 La Longue Marche vers le Nepad\n2010 Garagouz (Marionnettes)\n2013 El oued, el oued\nUr veaj a-hed oued Sidi El K'Bir adalek andon ar vammenn en Atlas Bihan, 1525m uhelder. A-hed plaenenn ar Mitidja, ar Mazafran, etre wilayaoù Aljer hag hini Tipasa, un heuliad souezhus a zegouezhioù gant ar gevredigezh aljerian.\nPoltred ar psikologour ha damkanour Frantz Fanon, an dispac'her. Ganet eo bet e 1925 er Martinik, bet eo bet a-enep politikerezh trevadenniñ Pétain, psikologour du evit tud wenn ar bennvro, aet goude da Aljeria, ezel eus an FLN, barzh, (...)


Marz Neustria - Wikipedia\nGant Marz Breizh ha Marz Normandi e tegouezher amañ.\nEn 861 e voe krouet daou varz e Neustria gant Karl Voal , evit difenn ar vro diouzh ar Vrezhoned hag ar Vikinged. E penn pep marz e oa ur markgraf, pe markiz. Diwar vremañ e vo anv eus marz Breizh ha marz Normandi, goude ma ne veze ket roet an anvioù-se en amzer-se, pa ne veze anv nemet eus marz Neustria, ha pa ne oa ket a Normandi c'hoazh. An daou varkiz (an daou jeneral o tiwall ar marzioù) a genlaboure a-wechoù, ha netra ne vire oute a vrezeliñ ouzh an eil enebour pe egile.\nE Roperzh Teurgn e voe fiziet marz Breizh en 861, hag en Adalard ar Senechal hini Normandi, a-gevret gant e gerent Udo Neustria ha Berengar, mibien ar c'hont Gebhard.\nGant Franked ar VIIvet hag VIIIvet kantved e oa bet savet marz Breizh. E Le Mans e oa diazezet, hag anvet e oa ducatus Cenomannicus pe Dugelezh Maine. Pegen bras e oa da vat, n'ouzer ket, ha ne seblant ket tennañ tamm ebet da hini ar c'hantvedoù diwezhatoc'h. Unan eus ar varkgrafed brudet a oa anvet Roland, an hini a varvas e Roncesvalles e 778, a voe mojennoù diwar e benn, ha savet dezhañ ar Chanson de Roland, pe Meurgan Roland.\nE Roperzh Teurgn da gentañ e voe fiziet adsevel ar marz da ziwall diouzh ar Vrezhoned. Met lazhet e voe e 866, o stourm ouzh ar Vikinged, pezh a ziskouez ne oant ket gwall nec'het gant harzoù na marzoù, hag e kenlaboure an daou varkiz. War-lerc'h Roperzh e voe anvet Huon an Abad, kar da wreg Roperzh.\nKonted ar Maine avat a enebe ouzh ar varkized hag a zalc'has war an impalaer Karl Voal kement ha ken bihan ma tennas marz Normandi digant Adalard hag e gerentiad evit e fiziout e konted ar Maine, ha ganto e chomas betek 885.\nEn 884 eo Karl III a zeuas da vout roue Frankia, hag envel a reas Henri, un uhelad eus Germania, evel markiz evit Marz Normandi, hogen lazhet e voe daou vloaz goude, e 886, er memes bloaz ha Huon an Abad. Neuze e voe anvet Odo Pariz e penn Marz Breizh ha Berengar II Neustria e penn hini Normandi. En 911, gant feuremglev Saint-Clair-sur-Epte e voe roet da Rollon kontelezh Rouen a gresko da vezañ dugelezh Normandi. Kendeuzet e vo neuze ar "marz norman", deuet da vezañ diezhomm, gant ar marz all, hag eus Roperzh Iañ Bro-C'hall e vo graet demarchus a-wechoù, da lavarout eo mestr an daou varz.\nListenn markized NeustriaAozañ\nAr marz enep an Normaned\n861-865 : Adalard ar Senechal, Udo ha Berengar Iañ\nAr marz enep ar Vrezhoned\n861-866 : Roperzh Teurgn\n865-878 : Gauzfrid, kont Maine\n878-885 : Ragenold, kont Herbauges\n866-886 : Huon an Abad\n886-896 : Berengar II, kont Bayeux\n911- : Roperzh, demarchus\n886-888 : Odo (pe "Eudes") († 898), Roue Bro-C'hall en 888\n888-922 : Roperzh, demarchus en 911\n911-922 : Roperzh († 923), roue Bro-C'hall en 922\n922-956 : Huon Veur\n956-987 : Huon Capet († 996), roue Bro-C'hall en 987\nAdtapet diwar « https://br.wikipedia.org/w/index.php?title=Marz_Neustria&oldid=1861343 »


Europa ar C'hornaoueg - Howling Pixel\nEuropa ar C'hornaoueg\nStadoù Europa hervez kodadur stadegel Aozadur ar Broadoù Unanet :\n██ Europa an Norzh\n██ Europa ar C'hornôg\n██ Europa ar Reter\n██ Europa ar Su\nAr Pemp, anvet ivez ar Strolladig Galloudus (могучая кучка Mogoutchaya Koutchkya), a oa ur strollad sonerien eus Rusia a oa en em vodet e Sankt Peterbourg e dibenn an XIXvet kantved. O fal a oa ober sonerezh levezonet gant an hengoun rusian ha distag diouzh levezon sonerezh Europa ar C'hornaoueg. E-barzh ar strollad-se e oa:\nMiliy Balakirev (1837-1910), ar rener eus ar strollad\nTsezar Kyoui (1835-1918)\nModest Mousorgskiy (1839-1881)\nNikolay Rimskiy-Korsakov (1844-1908)\nTennañ a ra ar pennad-mañ d'an Asirianed, ur bobl aramaeger ha kristen. Evit bro gozh Asour (en Henamzer), sellit ouzh : Asiria.\nAn Asirianed (aramaeg: ܐܬܘܪ̈ܝܐ Āṯurāyē), a vez graet Arameaned, Kaldeaned pe Siriaked anezho ivez, a zo ur bobl pe ur genel hag a oa diazezet e darnoù 'zo eus ar riezoù a-vremañ: Iran, Iraq, Liban, Siria. Da heul heskinadegoù ha gouennlazhadegoù an XXvet kantved e oa tec'het kuit an hanter eus an Asirianed hag aet da vevañ er C'haokaz, e Norzhamerika hag en Europa ar C'hornaoueg.\nWar-dro ur milion hanter a zo anezho. Ober a reont gant yezhoù nevez-aramaek, ha kristenien int.\nAr Beneluks (pe Benelux) a zo un unaniezh stadoù etre Belgia, Nederland (an Izelvroioù) ha Luksembourg, teir bro amezek eus Europa ar C'hornaoueg, anezho-holl monarkiezhioù parlamantel. Ur gwreskanv eo, savet diwar penn kentañ stummoù anvioù an teir bro-se : BELGIË/BELGIQUE/BELGIEN - NEDERLAND – LUXEMB(O)URG. Un unvaniezh valtoutel e oa da gentañ, lakaet e pleustr d'ar 1añ a viz Genver 1948.\nUr c'hevandir eo Europa, hervez lod ne vefe nemet un iskevandir eus an hollad brasoc'h a vez graet Eurazia anezhañ.\nEuropa ar C'hreiz\nEuropa ar C'hreiz, pe Kreizeuropa, pe c'hoazh Kreiz-Europa, a zo ur rannved eus kevandir Europa etre Europa ar C'hornaoueg hag Europa ar Reter. Gwall cheñch-dicheñch eo bevennoù ar re-mañ avat. N'eo ket kemeret e kont gant Aozadur ar Broadoù Unanet evit e stadegoù (na ra nemet gant Europa an Norzh, Europa ar Reter, Europa ar Su hag Europa ar C'hornaoueg), met deuet eo diouzh ar c'hiz en-dro abaoe m'eo aet da get ar gael houarn e deroù ar bloavezhioù 1990. A-raok e oa rannet strizh ar c'hevandir gant Europa ar Reter (a heulie strizh an URSS), hag Europa ar C'hornaoueg (a oa dre vras eus tu an Amerikaned), ha rannet e oa Kreiz ar c'hevandir dre an hanter.\nGwenaerezh a reer eus un doare hemolc'h hengounel ma reder — war varc'h peurliesañ — war-lerc'h ul loen gouez da heul ur bagad-kon-red betek ma vefe tapet ha lazhet al loen diviet.\nPerzh dibar an hengoun-se eo ez eo ar c'hon hag a gas an hemolc'h, an dud war o lerc'h. Evel ar falc'hunerezh hag an hemolc'h danzouar gant furiged, ar c'hon a ra pep tra : o sterniañ hag o skoazellañ a ra ar wenaerien, hep gallout erlec'hiañ outo. Bondoug ar c'hon enep hini al loen gouez eo danvez ar gwenaerezh.\nArabat eo droukveskañ ar gwenaerezh gant ar falc'hunerezh, ma hemolc'her dre laboused-preizh, ha gant an haboerezh hag a zo un ensavadur bet krouet e 813 gant Karl Veur evit diouennañ ar bleizi dre drapoù hag armoù.\n"Gwenaerezh meur" (grande vénerie) a reer eus ur bagad-kon hag a red war-lerc'h bronneged bras : demmed (Dama dama), hoc'h-gouez (Sus scrofa), kirvi ruz (Cervus elaphus), yourc'hed (Capreolus capreolus).\n"Gwenaerezh bihan" (petite vénerie) a reer pa hemolc'her broc'hed, gedon, lern.\n"Akipaj" (équipage) a reer eus un aozadur hag a zo perc'henn war un tiriad gouestlet d'an hemolc'h, gant ur bagad-kon hag ur skipailh gwenaerien.\nAr goulm c'hlas (liester : koulmed glas) a zo ur spesad evned, Columba oenas an anv skiantel anezhañ.\nAnvet e voe Columba Oenas da gentañ-penn (e 1758) gant an naturour svedat Carl von Linné (1707-1778).\nUl lenn vras er c'hreisteiz d'al Liger e Bro-Naoned eo al Lenn Veur (galleg: Grand-Lieu er vro; Lac de Grand-Lieu stumm lennek).\nKemm-digemm eo gorread al Lenn Veur : 62,92 km², met etre 35 km² en hañv ha betek 65 km² er goañv.\nBas eo al lenn, pa 'z eo 1,60 m he donder keitat, 4 m d'an donañ.\nPinvidik eo an natur eno, koulz e-keñver al loened hag ar plant. Ur mirva naturel zo eno ivez, a zo meret gant hemolc'herien. Lenn vrasañ Breizh eo a-bell, hag unan eus lennoù brasañ plaenennoù Europa ar C'hornaoueg.\nLoren (Lothringen en alamaneg, Lothringe e frankoneg Loren, Loutrengen e luksembourgeg, Lorraine e galleg, Lotharingen e nederlandeg) a zo ur vro istorel eus Europa ar C'hornaoueg, ganet diwar:\nLotharingiahag he deus roet\nDugelezh Loren, ul lodenn anezhi, a badas eus 959 da 1766.\nDistrig Loren, Bezirk Lothringen, anv departamant ar Moselle etre 1871 ha 1919, pa oa ul lodenn eus Alamagn\nLoren, ur rannvro eus Republik Frañs, abaoe kreiz an XXvet kantved\nAn opera buffa zo un doare c'hoarigan italian savet en un doare fentus. Ganet eo e kêr Napoli e deroù an XVIIIvet kantved, hag alese e tiorroas e Roma hag e hanternoz Italia kent tizhout Europa ar C'hornaoueg.\nGant Joseph Haydn (1732–1809), Mozart (1756–1791), Rossini (1792–1868), Donizetti (1797–1848), Jacques Offenbach (1819–1880) ha re all e voe savet sonerezh da vagañ an opera buffa.\nUr springald, eus an alamaneg springen "lammat", a oa ur mekanik brezel evit ar sezizoù. Evel un arbalastr bras e oa, staliet war ur gwele pe war rodoù, da vannañ biroù, mein pe tan gresian.\nKentañ gwech ma voe skeudennet e voe en XIvet kantved en un dornskrid bizantat ; en Europa ar C'hornaoueg e voe ret gortoz fin an XIIvet kantved ha penn-kentañ an XIIIvet kantved evit gwelet an arm-se war an tachennoù brezel.Treset e voe an arm-se diwar skouer ar vangounell a veze implijet gant ar Romaned. Lod skouerioù studiadennoù zo bet treset gant Leonardo da Vinci, d'ar mare ma oa o tresañ kanolioù dre boultr.\nStrelleg pavioù gwer\nAr strelleg pavioù gwer, pe strelleg chilper, a zo un evn hirc'harek, Tringa nebularia an anv skiantel anezhañ.\nTennañ a ra ar griadenn a vez taolet gantañ da hini ul labous-ki o chilpat.\nTorosad Arvorig a zo un torosad douarouriezhel herkinian e penn kornaoueg Europa. Ennañ emañ Breizh a-bezh hag ivez lodennoù eus kornaoueg Bro-C'hall. Al lec'h uhelañ eo Monts des Avaloirs (417m) e departamant ar Mezven. 65 000 km² eo hollad an torosad.


Pajenn:Almanak Breiz Izel (1872).djvu/49 - Wikimammenn\nPajenn:Almanak Breiz Izel (1872).djvu/49\nRoue, pe Impalaër, na selaou ken ann dud fur, hag a koll he ben, hag a teu prestig da goueza. Pa oe peurc’hrèt (finie), pe dost, ar revolution, ar roue koz a digorraz he zaoulagad. Neuze a c’hoantaaz lakaad ann otro Thiers da vinistr, evit ann derved gwez, ha rei d’ar bopl ar pez a c’houlenne : met allas ! re-divezat ez oa ! — Dre ma n’hen defoa ket ioullet rei un dra dister, er c’houlz vat, Loëiz-Fulup a gollaz e gurunenn, hag a renkaz iwe em denn en Bro-Saoz, evel Charles Dek.\nAnn otro Thiers a reaz euz he wella evit harza (arrêter) ar revolution ; met ar bopl, ur wez en hent, na ve ket dalc’het evel-se. Ann insurjeed a oa mestr en kêr holl, ha n’eo ket ministred nevez hep-ken a c’houlennent brema, met kas-kuit ar roue hag ann holl rouanez zoken, da vikenn. Ma renkaz eta ar roue koz, gant he re (avec sa famille) tec’hel en Bro-Saoz, evel am eûz lâret huelloc’h. — Loëiz-Fulup a oa un den onest, ur roue mad ; met allas ! ha na ve ket lâret gant Doue penoz ann holl rouanez, ar re wella zoken, a deu un de da stoufa ho diou-skouarn da vouez ho fopl ?\nAnn otro Thiers, hanvet da depute goude ar revolution, a guzuillaz ann deputeed da digemer mad ar Republik, pehini a oa bet embannet (proclamée) gant ar republikaned : — « Ar republik, emezhan, eo ar gouarnamant pehini hon disunan (désunit) ann neubeuta. » — Hag en gwirionez, ann holl a ioull (désire) servija he vro, — el lec’h darn na ioullont ket servija ar Vourboned, pe ann Orleaned, pe ar Bonaparted. Ma ve goulennet diganehoc’h, ma mignouned : — « Ha c’hui a gar ar Franz ? » Holl a lavarfac’h, en ur vouez : — Ia ! — Ha mar be goulennet diganehoc’h : — « A c’hui a gar ann Impalaër ? » — unan a lavarfe : — « Gwelloc’h eo ganen Herri pemp ; » — unan all : — « Gwelloc’h eo ganen an duk d’Aumal, mab Loëiz-Fulup ; » — hag unan all : — « Ia, me a gar ann Impalaër, ha na garan na Herri pemp nag ann duk d’Aumal. » — Evel-se eta ann holl a em glew evit karout ar vro, ha pa ve komzet euz a brinsed, a ve tabut ha na em gleveur ken. Leuskomp eta ar prinsed da em chikanad etre-z-he, ha bezomp holl a unan evit karout ar vro, ar vro hep Roue, do lâret eo ar Republik.\nAnn otro Thlers a servijaz e-leal (ﬁdélement) ar Republik. ha bep-tro a roaz he vouez a-eneb ar re a c’hoantaaz hi diskar. En miz Ewen 1848, tud fall a em savaz a eneb gouamamant ar Republlk ; met trec’het a oent hep dale, hag ar re ar muia kabluz a oe kastiet. Ann otro Thiers a harpaz stard ar jeneral Cavaignac, karget da vouga ann insurection, ha neuze, evel breman, ez oe enebour braz ann demagoged, da lâret eo ar re a lâr beza republikaned, ha na int, en gwirionez, nemet tud a disurz, hag alies torfedourienn (des criminels),\nAdtapet diwar « https://br.wikisource.org/w/index.php?title=Pajenn:Almanak_Breiz_Izel_(1872).djvu/49&oldid=118986 »


Livres en ligne de Renaud Camus : « La Dépossession » (« 123. [Мы] »)\nOn conçoit que des vues aussi radicales et même aussi effrayantes que celles de Gastev aient ~~~~~~~~ ~~~~~~~~ ~~’~~~~~~~, ~~~~~~~ son passé de ~~~~~~~~~ ~~~ ~~~ ~~~~~~~ ~~~~~ ~~~ ~~~~~~~~~~ ~~~~~~~ ~~~ ~~~ ~~~~~~~~~~ ~~~ ~~~~~~, ~~~~ ~~~~~ ~~~~~ ~~~~~~~~~~~. Elle a d’abord ~~~~ ~~~~~~~~~~ ~~~, ~~~ ~~’~~~ ~~~~~ ~~~~~ ~~~~~ ~~~ ~~~~ ~~~~~~~~~, politique. ~~~~~~~~~~~~~~~ ~~~~ ~~~~~~~~~~~~~ ~~~~~~~~~~ ~~ la chronomanie que ~~~~~~~~~~~ ~~~~~ ~~~~~~~~ ~~~~~ ~~~’~~~~ ~~~~~~~~~~ ~~~~~~ ~~~~ ~~~~~~~~~~~~~ ~~~ ~~’~~~~~~~~~~~~. ~~~~~~~~~~ ~~~ ~~~~~~~~~ ~~~~~~~~~~ ~~~ ~~~~~ forte et la ~~~~~ ~~~~~~~~, ~~~~~~~’~~~~~ ~~~~~ ~~~~~~~~~~~~~ ~~~~~~~ ~~~~~~~~’~~~~, ~~~~ ~~’~~~~~~ ~~~~~~~~~~~. ~~~~~ ~~~~ ~~~ ~~~~ ~~’~~~~~~ ~~~~ ~~~ moment puisque le ~~~~~-~~’~~~~~~ ~~~ ~~~~~~~~~~, Nous, ~~~ ~~~~ ~~’~~~~~~ ~~~~~~~ ~~~’~~ ~~~~~~, ~~~ ~~~~~~, ~~~ ~~~~~. ~~~ ~~~~~~~~~ ~~~~~~~~ en anglais date ~~~ ~~~~~ ~~~ ~~~ ~~~~~~~~~ ~~~~~~~~ ~~~~~~ ~~~… ~~~~~. ~~~~~~~ ~~~~~~~~~ ~~~~ ~~~ ~~~~~~~~~~~~, ~~~~~ ~~~~ ~~~~~~ combinée avec la ~~~~~~~~~~~~ ~~~ 1984 d’Orwell. ~~’~~~~~~ ~~~~~~~~~ ~~~ ~~~~~~ ~~~~~ ~~~~~~~, ~~~~~ ~~’~~~~~~ ~~~~~~~~~~~ ~~~~~~~~~~~, ~~~~~ Le ~~~~~~~~~ des mondes d’Huxley. ~~~~ ~~~~~~~~~~~~~ ~~~~~~~~~~~~ ~~~~~ ~~~~~~~~~~~~ ~~~ ~~~~~~~~ ~~~~~ ~~ ~~~~~ ~~ ~~~ ~~~~~~ ~~~~~~, ~~~~~~~ ~~~’~~~ ~~~~~ possible d’ajouter à ~~~ ~~~~~ ~~~ ~~~~~ ~~~ ~~’~~~~~~~~~~~~~~~~ ~~~~~~ ~~~ ~~~~~~~, ~~~ ~~~~~~ ~~~~~ doublement ~~~~~~ ~~~ ~~~~~~~, La Machine à remonter ~~~ temps ~~~ ~~~~~~, ~~~~~~~~~~~ ~~~~~~~~~~~~~~ ~~~ ~~~ ~~~~~~~~~~~ ~~~ ~~~~~~~~ ~~~~~~~ ~~~~~ ~~~~~~~~~~~, ~~~ ~~~~ ~~~~~~ parlante dans l’esprit ~~~ ~~~ ~~~~~~-~~~, ~~~~~ ~~~~ ~~~~~~ ~~~ ~~~~ ~~~~~~~~~. ~~~ ~~~~~~~~~, ~~~~~ ~~~~~ ~~~~~ ~~~~~~~~~~~~~~~ ~~~~~~~~, ~~~~~~~~~~~ aussi la nouvelle ~~~ ~~~~~~~ ~~. ~~~~~~~, The ~~~~ Utopia, ~~~~ ~~~~~~ ~~~~~ ~~~~ ~~~~~~~ ~~~ Nous, ~~~ ~~~~ ~~~~~ de 1891.\nNous doit ~~~~~~~~~~~~~ ~~~~~~~~ ~~~~~~ ~~ ~~~ ~~~~~~~~~ ~~~ ~~~~~~~, ~~~~~ ~~~ ~~~~~~ ~~~~ ~~~~~~~~ ~~~~~~~ ~~~~~~~~~~~ ~~~~~ ~~~~~~ et plus complexe, ~~~~~ ~~~ ~~~~~~ ~~~ ~~~~~~~~~~ ~~~~ ~~~~~~~~~~~~~~~~ ~~~~ ~~~~~~~~ ~~ ~~~~~~~, ~~~~~, ~~~~~ ~~~~~~~~~~~~~, ~~~ ~~~~~~~~ ~~~~~~~ les vues, ce ~~~’~~~ ~~’~~~~~~~ ~~~~ ~~~~ ~~~~~~~~~. ~~’~~~~ ~~~~~~, ~~~ ~~~~ ~~~~~~ ~~~~~~~~~~~~~, ~~~~ ~~~~~~~~~~~~~ ~~~~~~~~~~ ~~~~~~~ ~~~~~~~ ~~~ son modèle de ~~~~~~~~, ~~~~~~ ~~~~~~ ~~~ ~~~~~ ~~~~~~~~~~~~~~, ~~~~~~~-~~-~~~, ~~~ ~~~~~~~ ~~~~~~-~~~~~~~~~~~~ ~~~ ~~~~~~~ soviétique.\nUn ~~~~~~ ~~~~~~~~, ~~~ ~~~~ n’a rien perdu ~~~~~~~~’~~~~ ~~~ ~~~ ~~~~~~~~~~~, ~~~~ ~~~ ~~~~~~~~~ ~~~~ ~~~~~~~~, ~~~~~~~~~~~~ ~~~~~ ~~ ~~~~~~ ~~~ ~~’~~~~~~~~~, ~~~~~~~-~~~ ~~~~~~~~~~ par l’inquiétant truchement ~~~ ~~~~~~~~~~, ~~~~~ ~~~~~ ~~~~~~~~~~ ~~~~~~~ ~~~~, ~~~~~ ~~~ ~~~~~~~~~ ~~~~~, ~~~ ~~~~~ ~~~~~~~~~. ~~~~~~~~~~, ~~~ ~~’~~~~~~~~~~~, n’a guère à ~~~~~~~~~ ~~~~~~~, ~~~~~~~ ~~’~~~~~~ ~~~~ ~~~~ ~~~~~ ~~~~~~~~~~ ~~~~ ~~~ ~~~~~ ~~~~~~~~~~~ ~~~~~~~~~~~~~~~~~~~ ~~~~ ~~~~~~~~~, ~~~~~~~~~~~~~~ ~~ leur machinisation pleinement ~~~~~~~~, ~~~~ ~~~~~ ~~~~ ~~~ ~~~~~~~ ~~~ ~~~ ~~~~~~~ ~~~~~~~~~~~ ~~~~~~~~, ~~~~~~ ~~~~~~~~~~ ~~~~~~~~~~ ~~~~ ~~~~~ ~~~~~~~~~~~~~~ et, par voie ~~~ ~~~~~~~~~~~~, ~~~~~ ~~~~~~~~~~~~~, ~~~~~~~’~~~ ~~~~~~~~ ~~~~~ ~~~~~ ~~~ ~~~~~ ~~~~ ~~~~~~~~~~~ ~~~ ~~~~ ~~~~~ ~~~~~ ~~ chacun quel geste ~~~~~~~ ~~~ ~~~~~~~ ~~~~~~~~~~ ~~ ~~~~~ ~~~~~~~ exact.\nDans ~~~ ~~~~~~~~ ~~~~~~~ ~~~ ~~~~~, “Kontury ~~~~~~~~~~~~~ kul’tury”, “~~~~ Contours de la ~~~~~~~~ ~~~~~~~~~~~~~~”, ~~~~~ ~~~~~ ~~~~ ~~~~~~~~ ~~-~~~ ~~~ ~~~ ~~~~~~ ~~~ ~~~~~~~~~~~~, ~~~~~~~ ~~~~~~~~~ :\n« ~~~ ~~~~~~~~~~~~~~ non seulement des ~~~~~~~, ~~~~ ~~~~~~~~~~ ~~~~ ~~~~~~~~~ ~~~~~~~~~~ ~~~ ~~~~~~~~~~~, ~~~~~ ~~~~~~ ~~~ ~~~ ~~~~~~~~~~ ~~~ ~~~ ~~~~ ~~~~~~~~~~~~, associée à l’objectivisme ~~~~~~~~, ~~~~~~~~~~ ~~’~~~~ ~~~~~~ ~~~~~~~~~~~~~~~ ~~~ ~~~~~~~~~~~~ ~~~~~~~~~~~~~~. ~~~~~ ~~~~~~~~~~ ~~~~~ ~~~~~~~~~~~ ~~~’~~~~~~~ ~~~~~~~ ~~~ ~~~~~~ ~~~~~~~ ou moderne, en ~~~~~~~ ~~~ ~~~~~~~~~~~~, ~~’~~~~ ~~~~~~~~~ ~~~ ~~~~~~ ~~~~~~~~~~~~ ~~~~~~~~~~~. ~~~~ ~~~~~~~~ ~~~ ~~~ ~~~~~~~~~~~~ ~~~~~~~~~~ : ~~~ Allemagne, à San ~~~~~~~~~~, ~~~ ~~~~~~~~~~, ~~~ ~~~~~~~~, ~~~ ~~~~ ~~~~~ ~~~ ~~~~~~~~~ ~~~~~~~~~~~~~~~ ~~~~~~~~~ ~~~~ ~~~~~~~~~~~ ~~~~~ ~~~ ~~~~~~~~ du courant électrique ~~~ ~~~~~~~~~ ~~~~~~~~ ~~~ ~~~~~~~~~~~ ~~~ ~~’~~~~~~~~~ ~~~ ~~~ ~~~~~~~~ ~~~~~~~~~~~ ~~~ ~~~~~~~~~. ~~~ ~~~~~ ~~~’~~~ ~~’~~~~~~~ pas encore de ~~~~~~~ ~~~~~~~~~~~~~~~ ~~’~~~~ ~~~~ ~~~~~~, ~~~~ ~~~ ~~~~~~~ ~~~~ ~~~~~~~ ~~~~~~~~~~~~~~~, ~~~~ ~~~~~~~~~ ~~~~~~~~~~~~~~~ ~~~~~~~~~~~~~~~~, ~~~~ ~~~~~~~~~~ des millions de ~~~~~. ~~’~~~~ ~~~ ~~~~~~ ~~~~ ~~~~~~~~ ~~~ ~~~~~~~~~ ~~~~~~~~~ ~~ ~~~ ~~~~~~~~~~~~ ~~~~~~~~~~~~~~. ~~~~ ~~~~~~~~~ ~~~~~~~ ~~~ qualifier une unité ~~~~~~~~~~~~~~ ~~~ ~~~~~ ~~~~ ~~, ~~, ~~, ~~~ ~~~~, ~~~~ ~~~ ~~, ~~~~. ~~~~~ ~~~~~~ ~~~~~~~~~~~~~~ ~~~ la psychologie et ~~~~~ ~~~~ ~~~~~~~~~~ ~~~ ~~~~~~~ ~~~ ~~~~ ~~~~~ ~~~ ~~~~~~~ ~~~~~~~~~~~~ ~~~ ~~~ ~~~~~~~~~~ prolétarienne. »\nDans Nous et dans l’État ~~~~~~~ ~~~~ ~~~~~~~ Nous, ~~~~ ~~~~~~~~ ~~~~~~-~~~~~~~~~~~, ~~’~~~~-~~-~~~~~ ~~~~~~~~~~~, ~~~~~~ ~~~ ~~~~~~~ ~~~~~~~ ~~~~ ~~~~~~~~ ~~~~~~~~~ ~~~ leur assigne un ~~~~~~ ~~~~~~~ ; ~~~~ ~~~~~~~~~ (~~~ ~~’~~~ ~~~~~ ~~~~~) ~~’~~~~ ~~~~ ~~~ ~~~~, ~~~~~ ~~~~~~~~~~ ~~~~ ~~~~~~~~~~~. D-503, le héros (~~~~~~~~~ si ~~’~~~ ~~~~~ dire), ~~~~ ~~~~~~~~ ~~~~~~ ~~~~~ ~~~~~~~ : ~~~ ~~~~~~~~~ ~~~~~~~~~, ~~-~~~, ~~~’~~~ ~~~~~ voir aux heures ~~~~~~~~~~ ~~~~~ ~~~~ ~~~~~~~~~~~ ~~~ ~~~~ ~~~~~~ ~~~~~~~~~~ ~~~~~~~~~, ~~~~~ ~~~~ ~~’~~ ~~~~ ~~~ ~~~~~~ ~~’~~~~~~ ~~’~~~~~~~~ parce qu’elle est ~~~~~ ~~~~~~~ : ~~~, ~~’~~~~~~ ~~~~~, ~~~ ~~~~~ ~~~~~~~~~~~ ~~-~~~~, ~~~~ ~~~~~ ~~~ ~~’~~~~~~~~~ ~~ ~~~~~~~~~~~ ~~~~~ dont il s’aperçoit ~~~~~ ~~~~~, ~~~~ ~~~ ~~~~~~ ~~~~~~, ~~~’~~~~~ ~~~~ ~~~~~~~~~~~~ ~~~~~ ~~ ~~~ ~~~~~~~~~~ ~~~~~~~~~~ ~~~ ~~~~~~~~~~~~ ~~~~~~~~~~~, le Mephi. D-503 ~~ ~~~~~~~~~~ ~~~ ~~~~, ~~-~~~, ~~~ ~~~~~~ ~~~~~~~~~~, ~~~~~ ~~~ ~~~~~~ ~~~~~~~~~~~ ~~~~ ~~~ ~~~~~~~~ ~~~~ ~~~~~ pendant les exécutions publiques.\n ~~~~~~~ ~~~~~~~, “~~~~~~~~ ~~~~~~~~~~~~~ ~~~~’~~~~~”, Proletarskaja kul’tura, ~~~~~, ~~°~~-~~~, ~~~~~~~~~~~~ ~~ ~~’~~~~~~~~ ~~~~~~~~~ :


Pajenn:Catechis, 1814.djvu/117 - Wikimammenn\nn’ouffen quet fazia ; mar distroan diouti en distera tra, n’eus nemet danger evidoun.\nEpad an Aviel.\nHoc’h Aviel, ma Doue, a dle beza ar reglen eus ma buhe. Mæs ha n’ê quet abalamour dezan e vin-me condaounet ? Me oar a pez a fell deoc’h ha ne ràn nemet ar pez a fell din. Gourc’hemenn a ret din ho caret hepquen, ha ne garàn nemedoun ma-unan. Evit hoc’h heulia, ret eo anduri, hac an distera poan am diconfort. Evit erruout betec enoc’h, ret eo querzet gant courach, hac e languissan dre an diegui hac al lesireguez. Evit gounit ar Barados, e fell deoc’h e combaten, hac em eus aon rac an distera peril. Doue oll-galloudec, scrifet don em c’halon ho Lesen santel, hac an obligacion am eus d’he heulia. Moderet ar garante foll am eus evidoun ma-unan, grêt din caout mez da veza quen damantus , roet din courach a enep ma adversourien.\nEpad ar Gredo.\nNe guivin netra diæs, mar en em abandonan da sclerigen ar Feiz. Ar sclerigen-ze, Doue oll-galloudec, a fell din da heulia hep heana hac e pep tra. Ma Feiz bete breman so bet ur Feiz anter-varo. Ma speret disent ha bar-boëllic n’en deus pleguet dindan hoc’h autorite, nemet en despet dezan. Re a liberte en deus e gollet ; mæs hirio e lamman digantan e liberte, e gontraign a ran da senti ouzoc’h, ha birviquen\nAdtapet diwar « https://br.wikisource.org/w/index.php?title=Pajenn:Catechis,_1814.djvu/117&oldid=102533 »\nKemmoù diwezhañ degaset d'ar bajenn-mañ d'an 1 Mez 2017, da 14:09.


Diwan - Nedeleg e brezhoneg\nDegemer > Nedeleg-e-brezhoneg\nGoude ar bloavezh diaes evit ar goñversanted e oa bet digoret ar stalioù e penn kentañ miz Kerzu hag un digarez mat eo ar gouelioù evit souten anezho. Petra a vir ouzoc’h mont e brezhoneg ganto goude ar mareoù kenfinet-mañ. Renablet vez gant al lec’hienn Stal.bzh ar goñversanted a implij ar brezhoneg tost ouzh ar gêr hag amañ dindan e kavoc’h kalz a vennozhioù profoù evit degas plijadur (deoc’h) e brezhoneg evel-just !\nMennozhioù a bep seurt\nBoutik Mignoned ar brezhoneg : aze e kavoc’h ur c’hant mennozh profoù eus ar sonerezh, d’ar goodies ha c’hoarioù a-stroll ivez.\nPe vefe dilhadoù pe kilometroù da brofañ (deoc’h) e c’heller dibab war lec’hienn ar Redadeg, ar redadeg evit ar brezhoneg.\nKrouet gant skol Diwan ar Faou, gouestlet eo deiziadur Diwan 2021 d’ar plantennoù gouez en un doare barzhoniezh ha kavet vez rekipeoù ivez.\nDeiziataer e brezhoneg penn-da-benn nemetañ Skol an Emsav, ar golo anezhañ savet gant Mathieu Le Guern ar bloaz-mañ, kaer eo da welet.\nOber ur prof d’ur gevredigezh a garit eo ur prof Nedeleg brav-kenañ ivez evit souten anezhi. Lakaet diaes eo ar skolioù Diwan gant an enkadenn hag ezhomm o deus eus ho skoazell ; gellout a reoc’h souten anezho en ur ober ur prof ur wech pe viziek enlinenn.\nLevrioù ha kelaouennoù\nEvit reiñ avi lenn kenkoulz d’ar re vihan ha d’ar re vras e kaver mennozhioù war Lenn e brezhoneg ha gellout a reoc’h ivez mont e darempred gant ur skol Diwan pa werzhont levrioù e brezhoneg, peotramant an Ti ar Vro dostañ evit gouzout pelec’h prenañ anezho.\nPerak pas profañ ur c’houmanant d’ur gazetenn pe d’ur gelaouenn ? Kinniget vez gant ar gelaouenn Ya! formulennoù prizioù disheñvel, mui ar gelaouenn Bremañ.\nFilmoù ha stiradoù skinwel\nKentañ lec’hienn video war c’houlenn e brezhoneg eo Breizh VOD. Evit Nedeleg e c’hellit profañ ur gartenn prof evit ur c’houmanant bloaziek.\nPour les vacances, Brezhoweb vous propose de nombreux dessins animés en breton pour toute la famille, accessibles gratuitement sur le site internet. Evit ar vakañsoù e kavoc’h war Brezhoweb kalz a dresadennoù bev e brezhoneg evit ar familh a-bezh a c’heller sellout evit netra war al lec’hienn internet.\nHag evit ma vo oberiant ar re yaouank tout e-kerzh ar vakañsoù Nedeleg, kavit ivez hor pennad Danvez niverel e brezhoneg evit talañ ouzh ar c'henfinañ.\nGerioù-alc'hwez stag : kenfinañ


< Buhez ar Sent | 1894(Adkaset eus Buhez ar Sent/1894/Gouel Mari konsevet heb Pec'hed)\nMa vije bet ar Verc’hez Vari konsevet e stad a bec’hed evel ann dud all, e vije bet eur pennad bennag dindan galloud ann drouk-spered hag enebourez da Zoue. Hogen, piou a c’hellfe kredi e ve bet eur pennad bennag dindan galloud ann drouk-spered ann hini a dlie flastra d’ezhan he benn ? Piou a c’hellfe kredi e ve bet eur pennad bennag enebourez da Zoue ann hini a ioa bet choazet ganthan a holl-viskoaz evit beza mamm d’he Vab en em c’hreat den ? Nann, ann dra-ze ne c’houfe ket beza, ha setu perak ann Iliz katholik e deuz kredet ato eo bet ar Verc’hez Vari santel ha dibec’h-kaer kerkent ha ma oue anezhi, santeloc’h zoken eged ann elez, ar zantela goude Doue.\nDivar neuze Pi Nao ne varc’hataz mui, hag a asinaz ann eiz a viz kerzu 1854 evit dougen ar zetans a c’hortozet euz he berz. Enn deiz-se e kanaz he-unan ann offerenn, ha goude ann Aviel e lennaz, gant eur vouez krenv ha freaz, ar pez a zo ama varlerc’h, dirak ar gardinaled hag ann eskibien a ioa enn dro d’ezho : ar re-ma a ioa eunn daou c’hant bennag anezho.